title: Gerry Anderson

text: Anderson ryhmineen kehitti supermarionaatiotekniikan, jota käytettiin ensimmäisen kerran lastensarjassa "Four Feather Falls". Tekniikkaa käytettiin edelleen kehitettynä sarjoissa "Supercar", "Fireball XL5" ja "Myrskylinnut".


title: Simon Sebag-Montefiore

text: Simon Sebag-Montefiore (s. 1965) on brittiläinen historioitsija ja kirjailija. Hänet tunnetaan lukuisista historiallisista tietokirjoistaan, joiden lisäksi hän on kirjoittanut romaanin "Sashenka" (2008). Hän on Royal Society of Literaturen jäsen.


title: Simon Sebag-Montefiore

text: Sebag-Montefiore opiskeli Harrow Schoolissa ja Cambridgen yliopiston Gonville and Caius Collegessa. Hänen kirjojaan on käännetty lukuisille kielille. Ne ovat olleet kansainvälisiä myyntimenestyksiä ja tuoneet kirjoittajalleen palkintojakin. Hän asuu Lontoossa vaimonsa Santa Montefioren ja kahden lapsensa kanssa.


title: Simon Sebag-Montefiore

text: Sebag-Montefioren historiallisten teosten joukossa ovat "Stalin – punaisen tsaarin hovissa", "Ruhtinas Potemkin ja Katariina Suuri" ja "Nuori Stalin".


title: Justin Furstenfeld

text: Justin Steward Furstenfeld (s. 14. joulukuuta 1975 Houston, Teksas) on yhdysvaltalainen muusikko, joka tunnetaan Blue Octoberin laulajana, kitaristina ja lauluntekijänä. Hänellä oli myös aiempi yhtye, The Last Wish. Hänen koulunsa oli Teksasin Houstonin High School for the Performing and Visual Arts.


title: Justin Furstenfeld

text: Furstenfeldin kuvataidetta on ollut albumien "The Answers" ja "History for Sale" kansissa.


title: Justin Furstenfeld

text: Furstenfeld on kärsinyt mielialahäiriöstä ja sen aiheuttamista päihdeongelmista. Hän on ollut potilaana psykiatrisessa sairaalassa. Blue Octoberin rumpali Jeremy Furstenfeld on hänen veljensä. Laulaa myös Tarjan uusimmalla albumilla: Colours In The Dark, kappaleella: Medusa.


title: Justin Furstenfeld

text: Sooloalbumit


title: Justin Furstenfeld

text: The Last Wish


title: Justin Furstenfeld

text: Blue October


title: Justin Furstenfeld

text: Harvard of the South


title: Justin Furstenfeld

text: Sessiomuusikkona


title: Telinevoimistelun maailmanmestaruuskilpailut 1997

text: Vuoden 1997 telinevoimistelun maailmanmestaruuskilpailut käytiin Sveitsin Lausannessa 31. elokuuta – 7. syyskuuta. Kyseessä olivat ensimmäiset MM-kilpailut, joista pakolliset osiot oli karsittu pois.


text: Suomen Jani Tanskanen teki Lausannessa historiaa voittamalla maailmanmestaruuden rekillä: Tanskasen kultamitali oli ensimmäinen suomalaisen telinevoimistelijan voittama MM-mitali 47 vuoteen.


text: (*) Tasapisteissä paremmuus ratkaistiin karsinnan pisteiden perusteella.


title: Sami Hynninen

text: Sami Hynninen (s. 18. maaliskuuta 1976 Lohja) on suomalainen muusikko ja taiteilija, joka tunnetaan parhaiten doom metal -yhtyeistä Reverend Bizarre, The Puritan ja Spiritus Mortis. Hänet palkittiin musiikillisista ansioistaan Somnium-stipendillä vuonna 2009. Vuonna 1998 kustannusyhtiö Sarjamafia julkaisi Hynnisen ensimmäisen sarjakuva-albumin "Maaginen matka". Sittemmin Hynninen on tullut tunnetuksi erityisesti doom metal -taustaisten yhtyeiden, kuten Jex Thoth, levynkansitaiteilijana.


title: Sami Hynninen

text: Hynninen on kasvissyöjä, joka on viime vuosina puhunut julkisesti eläinten oikeuksien ja luonnonsuojelun ohella muun muassa rasismin ja seksismin vastaisuudestaan.


title: Phases

text: Phases on kitaristi Petteri Sariolan toinen albumi. Se julkaistiin 7. lokakuuta 2009. Kaikki kappaleet ovat Sariolan kirjoittamia lukuun ottamatta kappaleita "Odysseus" ja "Rubik's Cube", jotka Sariola on tehnyt yhdessä veljensä Jyri Sariolan kanssa. Jyri Sariola on myös tuottanut, nauhoittanut ja miksannut albumin. Lisäksi hän soittaa muutamissa kappaleissa rumpuja ja kosketinsoittimia. Albumilla vierailevat myös basisti Doug Wimbish (kappaleissa "Distorted" ja "Sailing") ja Heini Ikonen, joka laulaa taustoja useissa kappaleissa.


title: Spiritus Mortis

text: Spiritus Mortis on Alavudella vuonna 1987 perustettu doom- ja heavy metal -yhtye.


title: Spiritus Mortis

text: Spiritus Mortis perustettiin vuonna 1987, joten sitä voidaan kutsua Suomen ensimmäiseksi doom metal -yhtyeeksi. Perustajajäsenet olivat Teemu ja Jussi. Aluksi yhtyeen nimi oli Rigor Mortis, mutta se vaihdettiin, koska sen niminen yhtye oli jo olemassa.


title: Spiritus Mortis

text: Ensimmäinen pitkäsoitto "Spiritus Mortis" julkaistiin kuitenkin vasta vuonna 2004. Seuraava levy "Fallen" julkaistiin vuonna 2006. Vuonna 2009 yhtyeeseen liittyi Sami Hynninen, ja kolmannen levyn "The God Behind the God" julkaisi Firebox Records.


title: Red River Floodway

text: Red River Floodway on vuonna 1969 valmistunut tulvakanava Winnipegissä, Kanadassa. Kanavan tarkoituksena on suojella Winnipegin kaupunkia Redjoen lähes vuosittaisilta tulvilta. Floodway on kaupungin itäpuolitse kulkeva 47 kilometriä pitkä pengerretty kanava, jonne voidaan ohjata tulvavesiä, korkeimmillaan 1 700 m³ sekunnissa. Kanava rakennettiin vuonna 1950 tapahtuneen suurtulvan jälkeen.


title: Red River Floodway

text: Päätöksen kanavan rakentamisesta teki Progressive Conservative Party -puolueeseen kuuluva Manitoban pääministeri Dufferin Roblin. Hänen vastustajansa kutsuivat kanavaa halventavasti "Duffin ojaksi" (). Kanava valmistui vastustuksesta huolimatta aikataulun mukaisesti maaliskuussa 1968 ennakoitua halvemmilla kustannuksilla. Sitä on käytetty tulvan torjumiseen ainakin kaksikymmentä kertaa vuoteen 2009 mennessä. Kanava on estänyt arviolta 10 miljardin dollarin arvosta tulvavahinkoja. Aikaisemmin käytetty pilkkanimi "Duffin oja" on edelleenkin käytössä, mutta nykyisin sillä on positiivinen merkitys.


title: Red River Floodway

text: Vuoden 1950 tuhoisan suurtulva jälkeen kaupunki päätti, ettei samanlainen katastrofi saisi tapahtua uudelleen ja päätti 6. elokuuta 1962 rakentaa tulvakanavan kaupungin itäpuolelle. Kanava aiheutti eripuraa kansalaisten ja poliitikkojen keskuudessa projektin suuruudesta johtuen. Tulvaväylän rakentaminen oli maailman toiseksi suurin maansiirto-operaatio Panaman kanavan jälkeen. Kanavan kokonaiskustannukset olivat 63 miljoonaa dollaria, joka silloisen rahanarvon huomioon ottaen oli huomattavan kallis projekti.


title: Red River Floodway

text: Tulvakanavan suuaukko sijaitsee Winnipegin eteläpuolella, jossa sijaitsevat myös Redjoen vedenkorkeutta säätelevät tulvaportit. Kanava kulkeen kaupungin itäpuolitse ja laskee jälleen takaisin Redjokeen kaupungin koillispuolella, Lockportin kylän lähettyvillä.


title: Red River Floodway

text: Tulvakanavan lisäksi kaupungin halkovien jokien varsille rakennettiin erillisiä tulvavalleja ja vuonna 1997 kaupungin eteläpuolelle rakennettiin Brunkildin Z-valli (valli muodostaa monen kilometrin mittaisen suuren Z-kirjaimen) suojaamaan kaupunki, kun tulvaveden korkeus lähestyi tulvavallien huippuja. Vuonna 2003 Winnipegin kaupunki päätti laajentaa tulvakanavaa. Laajennetun kanavan on tarkoitus suojella kaupunkia keskimäärin kerran 700:ssa vuodessa tapahtuvalta tulvalta ja kuljettaa tulvavesiä 4 000 m³/s. Alkuperäinen kanava pystyi suojaamaan kaupunkia kerran 90:ssä vuodessa sattuvalta tulvalta ja pystyi kuljettamaan tulvavesiä 1 700 m³/s. Kanavan laajennus päätettiin suorittaa leventämällä uomaa, koska syventämisen pelättiin aiheuttavan ongelmia alueen pohjavesille. Laajennuksen kustannusarvio on noin 665 miljoonaa dollaria ja sen on määrä valmistua vuonna 2010.


title: Red River Floodway

text: 4. heinäkuuta 2008 International Association of Macro Engineering Societies luokitteli Red River Floodwayn yhdeksi nyky-maailman kuudestatoista tekniikan ihmeestä.


title: Luettelo Ranskan diplomaattisista edustustoista

text: Tämä on luettelo Ranskan diplomaattisista edustustoista. Luettelo kattaa kaikki Ranskan pysyvät diplomaattiset edustustot lukuun ottamatta kunniakonsuleita. Ranskan ensimmäinen diplomaattinen edustusto perustettiin vuonna 1522 Sveitsiin. Nykyään Ranskalla on eniten diplomaattisia edustustoja maailmassa Yhdysvaltojen jälkeen. Vaikka Ranska ei ole enää siirtomaamahti, se on kuitenkin edelleen merkittävä kansainvälinen toimija. Maa on esimerkiksi yksi viidestä Yhdistyneiden kansakuntien turvallisuusneuvoston pysyvästä jäsenestä, G8:n jäsen ja Naton, OECD:n ja EU:n perustajajäsen.


title: Fred Stanfield

text: Frederick William Stanfield (s. 4. toukokuuta 1944 Toronto, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä.


title: Fred Stanfield

text: Stanfield pelasi 14 kautta NHL:ssä vuosina 1964–1979 edustaen Chicago Blackhawksia, Boston Bruinsia, Minnesota North Starsia ja Buffalo Sabresia.


title: Fred Stanfield

text: Bostonissa Stanfield voitti vuosina 1970 ja 1972 Stanley Cupin. Stanfield teki jokaisella kuudella Bostonissa pelaamallaan kaudella vähintään 20 maalia runkosarjassa. Paras kausi Stanfieldille oli 1971–1972, kun hän pelasi 78 runkosarjan ottelua ja teki niissä tehopisteet 23+56=79.


title: Fred Stanfield

text: Stanfield pelasi Stanley Cup -finaaleita myös kaudella 1974–1975, mutta hänen joukkueensa Buffalo Sabres hävisi finaalit Philadelphia Flyersille.


title: Fred Stanfield

text: Stanfield pelasi NHL-uransa jälkeen vielä yhden kauden AHL:n Hershey Bearsissa, ennen kuin lopetti uransa vuonna 1979.


title: Fred Stanfield

text: Nykyään Stanfield asuu Buffalossa, jossa omistaa huonekaluliikkeen.


title: Fred Stanfield

text: Stanfieldin veljet, Jack ja Jim ovat myös entisiä jääkiekkoilijoita.


title: Brian Sutter

text: Brian Louis Allen Sutter (s. 7. lokakuuta 1956 Viking, Alberta, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä. Brianin veljet Ron, Rich, Duane, Brent ja Darryl olivat myös jääkiekkoilijoita, jotka kaikki pelasivat urallaan NHL:ssä.


title: Brian Sutter

text: St. Louis Blues varasi Sutterin toisella kierroksella varausvuorolla 20. Sutter teki NHL-debyyttinsä kaudella 1976–1977, kun hän pelasi St. Louisissa 35 ottelua runkosarjassa tehopisteillä 4+10=14.


title: Brian Sutter

text: Sutter pelasi koko 12 kautta kestäneen NHL-uransa St. Louisissa. St. Louis Blues on jäädyttänyt Sutterin pelinumeron 11.


title: Brian Sutter

text: Sutter pelasi ssa vuosina 1982, 1983 ja 1985.


title: Brian Sutter

text: Peliuran päättymisen jälkeen Sutter oli kaudet 1988–1992 St. Louisin päävalmentaja ja voitti vuonna 1991 parhaan valmentajan palkinnon Jack Adams Awardin.


title: Brian Sutter

text: Kausina 1992–2004 Sutter valmensi NHL:ssä Boston Bruinsia, Calgary Flamesia ja Chicago Blackhawksia.


title: Brian Sutter

text: 12. heinäkuuta 2007 Brian Sutter nimitettiin WHL:n Red Deer Rebelsin päävalmentajaksi. Paikka vapautui, kun hänen veljensä Brent Sutter siirtyi NHL:n New Jersey Devilsin valmentajaksi.


title: Brian Sutter

text: 24. maaliskuuta 2008 Sutter jätti paikkansa Red Deerin valmentajana henkilökohtaisten syiden takia.


title: HMS Birmingham (1913)

text: HMS Birmingham oli Britannian kuninkaallisen laivaston Birmingham-luokan kevyt risteilijä, joka palveli ensimmäisessä maailmansodassa. Alus tilattiin osana vuoden 1911 laivasto-ohjelmaa.


title: HMS Birmingham (1913)

text: "HMS Birmingham" liitettiin palvelukseen otettaessa Suuren laivaston 1. Risteilijäviirikköön. Alus vieraili kesäkuussa 1914 laivaston mukana Kielissä.


title: HMS Birmingham (1913)

text: "HMS Birminghamin" miehistö havaitsi 9. elokuuta 1914 Saksan laivaston sukellusveneen "U-15" pinnalla Fair Islen edustalla. Sukellusveneestä kuului kovaa kilkettä aivan niin kuin korjattaessa, jolloin risteilijä avasi tulen osumatta sukellusveneeseen. Sukellusveneen aloittaessa sukeltamisen risteilijä törmäsi siihen leikaten sen kahtia. "U-15" upposi miehistöineen ollen samalla ensimmäinen sodassa upotettu sukellusvene. Vielä saman kuukauden aikana risteilijä upotti kaksi saksalaista kauppalaivaa. Se otti osaa Helgolandin taisteluun 28. elokuuta sekä Doggermatalikon taisteluun tammikuussa 1915.


title: HMS Birmingham (1913)

text: "HMS Birmingham" liitettiin helmikuussa 1915 2. Risteilijäviirikön lippulaivaksi. Alus hyökkäsi 18. kesäkuuta sukellusvenettä vastaan ilman tulosta. Se otti osaa viirikön mukana Skagerrakin taisteluun, jossa alus kärsi sirpalevaurioita öisen taistelun aikana.


title: HMS Birmingham (1913)

text: Sodan päätyttyä "HMS Birmingham" palveli 6. Risteilijäviirikön lippulaivana 1919-1920, minkä jälkeen se siirrettiin Noren reserviin seuraavaksi pariksi vuodeksi. Alus palasi palvelukseen marraskuussa 1923 Afrikan asemalle vapauttaen "HMS Lowestoftin" 6. Risteilijäviirikön lippulaivan tehtävästä. Alus palveli ulkomailla, kunnes se myytiin 1931. Alus saapui 12. maaliskuuta Wardin Pembroken telakalle romutettavaksi.


title: Hapsumanukki

text: Hapsumanukki ("Phonygammus keraudrenii") on Australiassa, Indonesiassa ja Papua-Uudessa-Guineassa tavattava paratiisilintuihin kuuluva varpuslintu.


title: Hapsumanukki

text: Kooltaan hapsumanukki on 27–32 cm. Molempien sukupuolten höyhenpuku on väritykseltään musta. Valosta riippuen höyhenpuku kimaltelee sinivihreän ja violetin eri sävyissä. Linnun päälaella on hiusmaisia höyheniä, jotka ovat koiraalla pidemmät kuin naaraalla. Hiusmaisia höyheniä on myös niskassa. Silmät ovat lajilla väriltään punaiset. Hapsumanukin pyrstö on pitkä ja pyöreäpäinen. Lajin ääni on kuuluva trumpettimainen töräytys.


title: Hapsumanukki

text: Hapsumanukkia tavataan Pohjois-Australiasta Cape Yorkin niemimaan kärjestä, Papua-Uudesta-Guineasta ja Indonesiaan kuuluvilta Arusaarilta. Lajin elinympäristöä ovat luonnontilaiset trooppiset sademetsät alankomailla ja vuorten rinteillä. Lintua tavataan metsistä, jotka sijaitsevat 200–2 000 metrin korkeudella merenpinnasta.


title: Hapsumanukki

text: Hapsumanikin pesimäkausi kestää lokakuusta helmikuulle. Koiraat valtaavat pesimisreviirin ja yrittävät houkutella naaraita trumpettimaisilla törähdyksillään. Lajin pesä on kuppimainen ja naaras munii yhdestä kahteen munaa. Hapsumanikki pesii usein mustahuiluvaristen ("Cracticus quoyi") pesien läheisyydessä.


title: Hapsumanukki

text: Hapsumanikin ravinto koostuu hedelmistä, erityisesti viikunoista, siemenistä ja hyönteisistä.


title: Baltis Vallis

text: Baltis Vallis on suuri mutkitteleva uurrelaakso Venuksessa. Se on 1–3 kilometriä leveä ja yli 7000 kilometriä pitkä, ja se on pisin tunnettu uurrelaakso aurinkokunnassa. Sen uskotaan syntyneen laavavirran kovertamana.


title: Baltis Vallis

text: Neuvostoliiton Venera 15 ja 16 -luotaimet löysivät Baltis Vallis -laakson vuonna 1983.


title: Tyyppi 42 -hävittäjä

text: Tyyppi 42 on sekä Britannian Kuninkaallisessa laivastossa että Argentiinan laivastossa palveluksessa oleva ohjushävittäjäluokka.


title: Tyyppi 42 -hävittäjä

text: Luokka on suunniteltu 1960-luvun lopulla laivasto-osastojen ilmatorjuntaan ja kaikkiaan neljätoista alusta valmistettiin kolmena eri sarjana. Kuninkaallinen laivasto poisti viimeisen luokan aluksista palveluksesta kesäkuussa 2013 ja kuuden tyypin 45 -hävittäjän korvatessa alukset. Argentiinan laivasto osti kaksi alusta, jotka vastaavat sarjan yksi aluksia. Argentiinan laivaston aluksista toinen on edelleen palveluksessa.


title: Tyyppi 42 -hävittäjä

text: Luokan alukset osallistuivat Falklandin sotaan, jossa niistä "HMS Sheffield" ja "HMS Coventry" upposivat.


title: Mikael Stahre

text: Mikael Stahre (s. 5. heinäkuuta 1975) on ruotsalainen jalkapallovalmentaja.


title: Mikael Stahre

text: Stahre aloitti valmennusuransa Gröndals IK:n juniorivalmentajana 1990-luvun puolivälissä. 1997 hän siirtyi juniorivalmentajaksi Hammarby IF:n organisaatioon ja seuraavana vuonna AIK:hon. AIK:ssa Stahre voitti nuorten Ruotsin mestaruuden 2004 ja nousi seuraavaksi kaudeksi seuran B-joukkueen päävalmentajaksi.


title: Mikael Stahre

text: 2006 Stahresta tuli Rikard Norlingin apulaisvalmentaja AIK:n edustusjoukkueeseen ja 2007 hän debytoi aikuisten päävalmentajana Väsby Unitedissa, jonka hän johdatti debyyttikaudellaan 1. divisioonan pohjoislohkossa menestykseen ja nousuun Superettaniin. Väsbyn kausi 2008 Superettanissa sujui hyvin ja seura oli tukevasti yhdeksäs.


title: Mikael Stahre

text: Marraskuussa 2008 Stahresta tuli suuren kohun jälkeen AIK:n uusi päävalmentaja. Stahren edeltäjä Rikard Norling joutui lähtemään menetettyään enemmistön tuen seurassa ja sen kannattajien keskuudessa.


title: Mikael Stahre

text: Kohu ei haitannut AIK:n menestystä kaudella 2009. Stahre onnistui kasamaan hyvän joukkueen, jonka peli toimi muutamista loukkaantumisista huolimatta. Kausi huipentui mestaruuden ratkaisseeseen vierasotteluun IFK Göteborgia vastaan. AIK voitti ottelun 1–2 ja mestaruus matkasi AIK:lle 11 vuoden tauon jälkeen. Kausi huipentui Ruotsin Cupin loppuotteluun, jossa AIK voitti IFK Göteborgin 2–0. Näin ollen Stahren debyyttikausi päättyi seurahistorian ensimmäiseen tuplamestaruuteen.


title: Mikael Stahre

text: Huhtikuun lopulla 2010 Stahre ilmoitti jättävänsä AIK:n ja siirtyvänsä Kreikan Superliigassa pelaavan Panioniosin päävalmentajaksi. Ruotsalaisvalmentajan opit eivät kaudella 2010/11 purreet, vaan Panionios vajosi Kreikan liigan hännille. Lopulta Stahre sai potkut tehtävistään lokakuun lopussa.


title: Mikael Stahre

text: Syyskuussa 2011 IFK Göteborg ilmoitti Stahren olevan seuran uusi päävalmentaja. Hän aloittaa tehtävässään kauden 2011 jälkeen. Stahre johdatti IFK:n Ruotsin cupin mestariksi toukokuussa 2013, kun joukkue kaatoi finaalissa Djurgårdenin rangaistuspotkuilla. Allsvenskanissa IFK nousi Stahren johdolla taistelemaan kärkisijoista ollen kaudella 2013 pronssilla ja 2014 hopealla. Hyvistä tuloksista huolimatta IFK ei jatkanut Stahren sopimusta kauden 2014 jälkeen.


title: Mikael Stahre

text: Tammikuussa 2015 Stahresta tuli kiinalaisseura Dalian Aerbinin päävalmentaja. Stahre vietti Kiinassa kaksi kautta, kunnes marraskuussa 2016 teki sopimuksen Allsvenskan-seura BK Häckenin kanssa. Stahre luotsasi Häckenin kaudella 2017 Allsvenskanissa neljänneksi. Hyvin sujuneen kauden jälkeen Stahre jätti seuran ja siirtyi MLS-liigan San Jose Earthquakesin päävalmentajaksi. Stahre luotsasi San Josea yhdeksän kuukautta vailla suurempaa menestystä. Hän sai potkut seurasta syyskuussa 2018, kun San Jose majaili MLS-liigan läntisessä konferenssissa vasta sijalla 12.


Tämä on Luettelo Venäjän diplomaattisista edustustoista. Niitä johtaa Venäjän ulkoasiainministeriö. Venäjällä on yksi maailman laajimmista diplomaattisten edustustojen verkostoista. Venäjällä on huomattavia intressejä Itä-Euroopassa, Lähi-idässä ja entisissä neuvostotasavalloissa. Maalla on myös kattavat siteet kehitysmaihin kylmän sodan perintönä, jolloin se yritti laajentaa vaikutusvaltaansa Aasiassa ja Afrikassa, mutta jotka nykyisin ovat tärkeämpiä taloudellisista syistä.


title: Luettelo Venäjän diplomaattisista edustustoista

text: Vuoden 1992 jälkeen on suljettu taloudellisista syistä edustustot Maserussa Lesothossa, Niameyssä Nigerissä, Ouagadougoussa Burkina Fasossa ja Port Moresbyssä Papua-Uudessa-Guineassa.


text: 13. syyskuuta 2007 Venäjän ulkoministeri Sergei Lavrov ilmoitti Venäjän avaavan edustuston Paraguayn pääkaupungissa Asunciónissa.


title: Estelle (laulaja)

text: Estelle Fanta Swaray (s. 18. tammikuuta 1980 Lontoo), tunnetaan paremmin taiteilijanimellään Estelle (aikaisemmin Est’elle), on Grammy-palkittu Britannian-senegalilainen laulaja-lauluntekijä ja musiikkituottaja.


title: Estelle (laulaja)

text: Vuonna 2004 Estelle nousi listoille kappaleillaan "1980" ja "Free" sekä voitti Mobo-palkinnon parhaana uutena muusikkona. Kummankin kappaleen videot ohjasi Andy Hylton. Estellen esikoisalbumi "The 18th Day" julkaistiin huhtikuussa 2005 ja se sijoittui 35. sijalle UK Albums Chart -listalla.


title: Estelle (laulaja)

text: Vuonna 2008 Estelle tuli vieläkin tunnetummaksi "American Boy" -kappaleellaan. Kappaleella vieraili räppäri Kanye West. Kyseinen kappale sijoittui monien maiden listoilla kymmenen parhaan joukkoon. "American Boy" voitti myös Grammyn kategoriassa paras rap-laulu. Rolling Stone-lehti valitsi kappaleen 7. parhaaksi kappaleeksi 100 kappaleen listalla, vuonna 2008. Estellen toinen studioalbumi "Shine" julkaistiin maaliskuussa 2008. Albumi myi Britanniassa kultaa. Estelle vieraili vuonna 2008 myös mm. räppäri Busta Rhymesin "Back on My B.S." -albumin "World Go Round" -kappaleella.


title: Kusti Korpitie

text: Otto Gustaf Saarnio (sukunimi vuoteen 1906 "Skutnabb"; 14. maaliskuuta 1883 Joensuu – 18. toukokuuta 1918 Viipuri) oli suomalainen Viipurissa asunut ylikonstaapeli ja näytelmäkirjailija. Hän käytti kirjailijanimeä Kusti Korpitie.


title: Kusti Korpitie

text: Punaisiin kuulunut Saarnio ammuttiin Suomen sisällissodan jälkeen toukokuussa 1918 Viipurin vankileirillä.


title: Laatuaika

text: Laatuaika on rap-artisti Huge L:n 1. huhtikuuta 2009 julkaistu EP. Levyn kappaleesta "Mun muija" on julkaistu myös musiikkivideo.


title: Egotaide

text: Egotaide on rap-artisti Huge L:n albumi, joka julkaistiin 21. lokakuuta 2009 levymerkillä Monsp Records. Albumi on nauhoitettu Studio INIT:ssä, joten se on Hugen ensimmäinen oikeassa studiossa tehty albumi. Albumi on lisäksi Hugen neljäs julkaisu vuonna 2009. Albumin on masteroinut Tommishock. Samana päivänä julkaistiin myös Huge L:n "Mukamas Elektro" -nimellä julkaistu albumi "Pro Amateur".


title: César Milstein

text: César Milstein (8. lokakuuta 1927 – 24. maaliskuuta 2002) oli argentiinalainen vasta-ainetutkimukseen keskittynyt biokemisti. Milstein sai Nobelin lääketieteen palkinnon vuonna 1984 yhdessä Niels K. Jernen ja Georges J. F. Köhlerin kanssa töistään immunologian tutkimuksessa ja monoklonaalisten vasta-aineiden tuottamisesta.


title: César Milstein

text: Milstein syntyi Bahía Blancassa Argentiinassa juutalaiseen perheeseen. Hän valmistui Buenos Airesin yliopistosta ja sai tohtorin arvon tutkittuaan entsyymi aldehydidehydrogenaasin kinetiikkaa biokemian professorin Stoppanin alaisuudessa. Vuonna 1958 hän pääsi Cambridgen yliopiston biokemian osastolle tutkimaan entsyymi fosfoglukomutaasin metalliaktivaation mekanismia Malcom Dixonin alaisuudessa. Sinä aikana hän teki yhteistyötä myös Frederick Sangerin kanssa. Valtaosa Milsteinin tutkimusurasta kohdistui vasta-aineiden rakenteen ja niiden monimuotoisuuden kehittymisen tutkimiseen. Vuonna 1975 hän ja Georges Georges J. F. Köhler, joka teki väitöskirjan jälkeisiä jatkotutkimuksia hänen laboratoriossaan, kehittivät hybridoomatekniikan monoklonaalisten vasta-aineiden tuottamiseen. Keksintö johti vasta-ainetekniikan valtaisaan laajentumiseen tieteessä ja lääketieteessä. Milstein teki itse monia parannuksia monoklonaalisten vasta-aineiden teknologiaan – erityisesti keskittyen käyttämään vasta-aineita eri solutyyppien erittelyyn. Hän myös oivalsi yhdistelmä-DNA-teknologian soveltamisen vasta-aineisiin potentiaalisten ligandiin sitoutuvien reagenssien tuottamiseksi.


title: César Milstein

text: Milsteinin varhaiset vasta-ainetutkimukset keskittyivät vasta-aineiden aminohappotason monimuotoisuuteen ja vasta-aineiden disulfidisiltoihin. Osan tästä työstä teki hänen vaimonsa Celia. Myöhemmin hänen tutkimuksensa painopiste siirtyi vasta-aineita koodaavaan lähetti-RNA:han. Hybridoomatekniikan kehittäminen yhdistettynä edistymiseen nukleiinihapposekvensoinnissa antoivat hänelle mahdollisuuden kartoittaa vasta-aineissa tapahtuvia muutoksia niiden sitoutuessa antigeeniin. Hän osoitti immunoglobuliini V:n geenien somaattisen hypermutaation vasta-aineiden affiniteetin eli sitoutumisvoiman kehittymisessä. Tässä prosessissa immunoglobuliinigeenien paikallinen mutaatio mahdollistaa parempien immunoglobuliinien tuotannon, jonka avulla vaikutetaan suojaavaan immuniteettiin ja immunologiseen muistiin. Viimeiset tutkimusaikansa hän keskittyi tämän mutationaalisen prosessin karakterisointiin ja mekanismin ymmärtämiseen. Milstein oli vasta-ainetutkimuksen opas ja inspiroija, ja omien saavutustensa ohella hän avusti tiedettä ja tieteilijöitä vähemmän kehittyneissä maissa. César Milstein valittiin Royal Societyn jäseneksi 1975, ja hän sai urallaan useita muitakin palkintoja ja tunnustuksia. Hän kuoli 24. maaliskuuta 2002 Cambridgessä sydänvaivoihin.


title: Anton Hasti

text: Anton Antinpoika Hasti (sukunimi vuodesta 1908 "Nurmela"; 4. toukokuuta 1874 Nuijamaa – 5. toukokuuta 1918 Lappeenranta) oli suomalainen työmies ja näytelmäkirjailija.


title: Anton Hasti

text: Anton Nurmela vangittiin Suomen sisällissodan aikana 28. huhtikuuta 1918 ja hänet ammuttiin Lappeenrannassa toukokuun alussa 1918.


title: Kjell O. Lejon

text: Kjell Olof Urban Lejon (s. 1. helmikuuta 1958 Rydaholm) on ruotsalainen historiallisen teologian/kirkkohistorian professori ja Ruotsin kirkon pappi. Hän oli ehdolla Göteborgin hiippakunnan piispaksi vuonna 2003. Hän työskentelee professorina Linköpingin yliopistolla ja on ollut lisäksi vierailevana professorina Yhdysvalloissa. Hän on luennoinut myös muun muassa Åbo Akademissa Turussa. Lejonilta on ilmestynyt lukuisia kirjoja tutkimusaiheistaan.


title: Kjell O. Lejon

text: Lejon opiskeli Lundin yliopistolla, Ruotsin kirkon pastoraali-instituutissa ja Kalifornian yliopistolla Santa Barbarassa. Hän on Claphaminstitutet- ja Civitas-ajatushautomojen jäsen.


title: Kjell O. Lejon

text: Lejonin tutkimuskohteisiin ovat kuuluneet Ruotsin kirkon historia sekä uskonto ja politiikka nykyajan Yhdysvalloissa.


title: Kjell O. Lejon

text: Lejonin puoliso on ruotsin, ranskan ja englannin opettaja Annika. Perheeseen kuuluu kolme poikaa.


title: HMS Lowestoft (1913)

text: HMS Lowestoft oli Britannian kuninkaallisen laivaston Birmingham-luokan kevyt risteilijä, joka palveli ensimmäisessä maailmansodassa. Alus tilattiin osana vuoden 1911 laivasto-ohjelmaa.


title: HMS Lowestoft (1913)

text: Palvelukseen otettaessa alus liitettiin Suuren laivaston 1. risteilijäviirikköön. Alus upotti elokuussa 1914 saksalaisen kauppalaivan "Fernbellinin". Se otti osaa Helgolandin taisteluun 28. elokuuta ja Doggermatalikon taisteluun 24. tammikuuta 1915.


title: HMS Lowestoft (1913)

text: Alus siirrettiin helmikuussa 2. risteilijäviirikön lippulaivaksi ja edelleen 1916 Välimeren laivaston 8. risteilijäviirikön lippulaivaksi, kunnes se siirrettiin 1919 Afrikan asemalle 6. risteilijäviirikköön, jossa se palveli aina vuoteen 1924 saakka. Aluksesta tehtiin viirikön lippulaiva elokuussa 1921. Alus myytiin romutettavaksi 8. tammikuuta 1931 Wardille Milford Haveniin.


title: HMS Lowestoft

text: HMS Lowestoft voi tarkoittaa seuraavia Yhdistyneen kuningaskunnan merivoimien aluksia:


title: John Gresham Machen

text: John Gresham Machen (28. heinäkuuta 1881 Baltimore, Maryland – 1. tammikuuta 1937 Bismarck, Pohjois-Dakota) oli yhdysvaltalainen teologi, joka tuli tunnetuksi liberaaliteologian vastustajana. Hän oli professorina Princetonin teologisessa seminaarissa vuosina 1915–1929. Vuonna 1929 hän perusti Westminsterin teologisen seminaarin ja 1930-luvulla konservatiivisen ortodoksisen presbyteerikirkon.


title: John Gresham Machen

text: Machen opiskeli Yhdysvalloissa ja Saksassa. Hän kirjoitti useita kirjoja.


title: John Gresham Machen

text: Kjell O. Lejon kirjoitti Machenista kirjan "Till kristendomens försvar: om John Gresham Machen och hans kamp mot liberalteologin" (2003).


title: Grafeeni

text: Grafeeni on hiilen allotrooppinen muoto, joka koostuu yhdestä kerroksesta toisiinsa sitoutuneita sp-hybridisoituneita hiiliatomeja. Grafeeni on maailman kestävin tunnettu aine. Se on myös erittäin valoaläpäisevää ja johtaa hyvin lämpöä ja sähköä. Grafeenia on suomeksi toisinaan kutsuttu myös ""grafiiniksi"", ilmeisesti englannin "graphene"-sanan ääntämyksen vaikutuksesta. Grafeeni löydettiin vuonna 2004.


title: Grafeeni

text: Se on eräiden muiden hiiliallotrooppien perusrakenne: grafiitti on monta grafeenikerrosta päällekkäin ja hiilinanoputket rullalle kiertynyttä grafeenia. Fullereenit voidaan ajatella grafeeniksi, jonka rakenteessa on kuusikulmioiden seassa viisikulmioita.


title: Grafeeni

text: Grafeenista valmistetulla transistorilla on päästy sadan gigahertsin kytkentänopeuteen.


title: Grafeeni

text: Teoriassa grafeenia on arveltu olevan jo vuosikymmeniä, mutta se löydettiin vasta vuonna 2004. Ruotsin Nobel-komitea myönsi vuoden 2010 Nobelin fysiikanpalkinnon Andre Geimille ja Konstantin Novoseloville "uraauurtavista kokeista kaksiulotteisen materiaalin grafeenin parissa".


title: Grafeeni

text: Grafeenin ainutlaatuisten ominaisuuksien johdosta se on yksi tämän hetken tutkituimmista aineista materiaalitekniikassa.


title: Grafeeni

text: Teoreettisessa fysiikassa oli 1930-luvulla päätelty, että vain yhden atomikerroksen paksuiset rakenteet eivät voi olla pysyviä. Atomien lämpöliikkeen arveltiin hajottavan tällaiset rakenteet. Hyvin ohuista rakenteista on myös tehty paljon kokeita ja tämä alkuperäinen päättely on tähän asti näyttänyt pitävän paikkansa. Kun kokeissa materiaaleja tarpeeksi ohennettiin, ne hajosivat.


title: Grafeeni

text:
Grafeenin teoreettinen ja käytännön olemassaolo grafiitin sisäisen rakenteen osana on tunnettu jo pitkään ennen grafeenin löytämistä itsenäisenä rakenteena 2004. Röntgenkristallografian avulla aineiden rakennetta atomien mittakaavassa oli tutkittu ja ensimmäisiä kuvia hiiliatomien eri muodoista oli julkaistu vuonna 1938. Yhden atomin paksuisten pintojen teoreettista tutkimusta ovat tehneet mm. fyysikko Philip Russel Wallace ja kemisti Hanns-Peter Boehm. Näiden tutkimusten pohjalta grafiitin sisäinen rakenne tunnettiin. Boehm keksi sanan "grafeeni" jo vuonna 1962 kuvaamaan teoreettisesti mahdollisia yksiatomisia lakanoita. Ei kuitenkaan pidetty mahdollisena eristää tällaisia yksiatomisia tasoja toisista niin, että niiden rakenne säilyisi vakaana. Grafeenin mekaaninen kuorintamenetelmä kehitettiin 1990-luvulla, mutta silloin grafeenia saatiin eristettyä vain 50–100 kerroksen paksuisiksi näytteiksi.
Kun grafeeni löydettiin, aikaisempien kokeiden ja ennakkokäsitysten vastaisesti yhden atomitason paksuinen rakenne onnistuttiin eristämään itsenäiseksi pysyväksi hiilikalvoksi. Se oli ensimmäinen yhden atomikerroksen paksuinen materiaali.
Grafeenin löysivät Manchesterin yliopiston tutkijat Konstantin Novoselov ja Andre Geim. He yrittivät eri menetelmin ohentaa grafiittia. Alun perin heidän tutkimuksensa oli työviikon lopuksi tehtävää mielikuvituksellista hassuttelua. Heidän kokeissa käyttämänsä välineet olivat varsin tavanomaisia: ensin he koettivat erottaa grafeenia tavallisesta noesta, joka on hyvin hiilipitoinen aine. Toisessa kokeessa he käyttivät lyijykynän piikiteen pintaan jättämää grafiittijälkeä. Kolmannessa kokeessa he irrottivat grafiittia teipin liimapinnan avulla grafiittisesta kappaleesta. Teippi irrotti grafiittia kappaleesta ohueksi kalvoksi teippiin. Toisella teipillä he irrottivat tästä ohuesta kalvosta toisen, vielä ohuemman, kalvon. Tätä ideaa jatkaen he pääsivät varsin yksinkertaisin keinoin hyvin ohuisiin grafiittikalvoihin. Tutkijat onnistuivat löytämään keinon kalvojen tarkan paksuuden määrittämiseen optisella mikroskoopilla. Näistä ohuista kalvoista he saivat kemiallisilla lisäkeinoilla lopulta ohennettua grafiitin yksittäisiksi yhden atomin paksuisiksi hiilikalvoiksi.
Vuonna 2010 Geim ja Novoselov saivat grafeenin löytämisestä Nobelin fysiikanpalkinnon.


title: Grafeeni

text: Grafeeni on yhden atomikerroksen paksuista mikroskooppista mehiläiskennoston poikkileikkausta muistuttavaa materiaalia. Grafeeni on erikoinen sp-hybridisaationsa ja atomiensa koon takia. Nämä ominaisuudet mahdollistavat grafeenin erityisen vahvuuden sekä sähkön- ja lämmönjohtavuuden. Grafeenin hiili–hiili-sidoksen pituus on noin 0,142 nanometriä ja se kuljettaa elektroneja sähkövirtana häiriöittä nanometrien levyisissä johtimissa. Elektronien liike on suhteellisen vapaata.  Grafeeni ei ole myöskään kovin magneettinen. Teoriassa puhtaan grafeenisirun sähkönjohtavuus on noin sata kertaa nopeampaa kuin piijohteissa. Grafeeni on epävakaata pienessä koossa, käyristettynä tai rullattuna. Grafeeni tulee vakaaksi noin 24 000 atomin kokoisena hiutaleena eristettynä ympäristöstään. Eristettynä grafeenin on mitattu olevan 200 kertaa terästä kestävämpää. Grafeeni on kierrätettävää ja myrkytöntä, joten se voi korvata laitteissa myrkyllisiä metalleja, kuten kadmium ja lyijy. Isompana lakanana grafeeni säilyy ehjänä ja se on lähes läpinäkyvää, ympäristöystävällistä materiaalia.


title: Grafeeni

text:
Yksi grafeenin hyödyllisimmistä ominaisuuksista on sen sähkönjohtavuus. Sähkönjohtavuus johtuu siitä, että elektronit pääsevät kulkemaan erittäin vapaasti grafeenissa. Kun elektronit kulkevat grafeenin hunajakennomuodostelman läpi, ne käyttäytyvät lähes massattomasti. Niiden käyttäytymistä kuvataan Diracin yhtälöllä eikä Schrödingerin yhtälöllä kuten elektroneja yleensä.
Tasainen grafeenilevy on epävakaa, koska se saavuttaisi alemman energiatason taipumalla hiilinanoputkeksi.
Toinen grafeenin hyödyllisistä ominaisuuksista on sen suuri vetolujuus. Vahvojen 0,142 nm pitkien hiilisidoksien ansiosta grafeeni on vahvin löydetty aine. Sen vetolujuus on 130 000 000 000 pascalia. Luotiliiveissä käytettävällä kevlarilla on vetolujuus vain 375 700 000 pascalia. Vahvuutensa lisäksi grafeeni on erittäin kevyttä (0,77 mg/m). Paperi on noin 100 kertaa painavampaa.
Grafeeni pystyy absorboimaan yllättävän paljon, 2,3 %, valkoista valoa. Grafeenin absorboimiskyky on mielenkiintoinen ominaisuus yhden atomin paksuiselle levylle. Absorboimiskyky johtuu elektronien lähes-massattomuudesta. Toisen grafeenikerroksen lisääminen lisää absorptiota lähes saman verran.


title: Grafeeni

text: Geimin ja Nosolevin käyttämä tekniikka tuotti noin 0,1 neliömillimetrin halkaisijan kokoisia grafeenihiutaleita. Ne ovat riittävän kookkaita tutkimuskäyttöön mutta eivät vielä käytännön sovellutuksiin. Geimin ja Nosolevin keksinnön ympärille Manchesteriin perustettiin yhtiö, Graphene Industries, joka valmistaa ja myy grafeenisia kalvoja. Valmistus tehdään puhdastiloissa.


title: Grafeeni

text: Grafeeni on poikkeuksellisten ominaisuuksiensa vuoksi tällä hetkellä fysiikan tutkituimpia materiaaleja. Pieniä hiutaleita suurempia grafeenipintoja on pystytty tuottamaan 2010-luvulla. Suurin tuotettu grafeenikalvo on noin 70 senttiä leveä. Vuonna 2010 grafeenia sai tuhannella dollarilla neliösentin kokoisen liuskan, ja vuonna 2014 grafeenia saa 4” kiekon hintaan 650 euroa. Hintojen odotetaan kuitenkin nopeasti laskevan kun tuotantomenetelmät kehittyvät.


title: Grafeeni

text: Grafeenia voi valmistaa atomivoimamikroskoopin avulla: sillä voidaan raaputtaa grafiitin hiutaleella piilevyä. Tämä "piirtäminen" nano-kokoisella ”kynällä” jättää levyyn pieniä grafeeniläiskiä. Jälki on lähes valmista grafeenia.


title: Grafeeni

text: Piikarbidia (SiC) kuumennettaessa pienessä paineessa (~10 torr) hyvin korkeaan lämpötilaan (>1 100 °C) sen pinta pelkistyy grafeeniksi. Tämä prosessi tuottaa epitaksista grafeenia, jonka pinta-ala riippuu piikarbidikiekon koosta.


title: Grafeeni

text: Tällä hetkellä suosituin tapa valmistaa grafeenia on chemical vapour deposition (CVD) eli kemiallinen kaasufaasipinnoitus. Tällä menetelmällä voidaan tuottaa suhteellisen korkealaatuista grafeenia, mahdollisesti myös suuressa mittakaavassa. Tyypillisessä CVD-prosessissa pinnoitettava kappale, jota sanotaan substraatiksi, altistetaan yhdelle tai useammalle kaasumaiselle lähtöaineelle, jotka reagoivat tai hajoavat substraatin pinnalla muodostaen halutun kalvon. Prosessissa kaasumolekyylejä viedään reaktiokammioon, jossa on myös kasvualusta. Kammiota kuumennetaan, jolloin reaktio muodostaa materiaalikalvon kasvualustalle. Kasvualustan lämpötila on kriittinen tekijä oikean reaktion saavuttamiseksi.


title: Grafeeni

text: Grafeenia voi valmistaa höyrystämällä hiiltä iridiumin, nikkelin tai kuparin pinnalle. Tällä valmistustavalla on iridiumin avulla saatu aikaan yli neliösentin kokoisia ja hyvin rakentuneita grafeenikalvoja.


title: Grafeeni

text: Grafeenia voidaan valmistaa leikkaamalla auki hiilinanoputkia. Tässä menetelmässä hiilinanoputki avataan kaliumpermanganaatti- ja rikkihappoliuoksessa.


title: Grafeeni

text: Grafeenin monipuolisten ominaisuuksien vuoksi grafeenista tulee mahdollisesti merkittävä teollisuuden raaka-aine ja sovellukset voivat vaikuttaa laajalti ihmisten arkielämään. Grafeenia tullaan mahdollisesti käyttämään elektroniikkateollisuudessa, rakennusteollisuudessa, auto- ja ilmailuteollisuudessa, lääketieteessä, elintarviketeollisuudessa ja aseteollisuudessa.


title: Grafeeni

text: Litiumionisiin paristoihin on yhdistetty graafenista virtakytkin, jolloin pariston energian varastointikyky on noussut 5–10-kertaiseksi. Princetonin yliopistossa grafeeni yhdistettiin onnistuneesti indiumtinaoksidin kanssa, seurauksena halvempi ja kestävämpi polttokenno.


title: Grafeeni

text: Akuissa litiumatomit hyödyntävät grafeenin joustavuutta. Grafeenilakanan koloissa oleva pii ja litiumionit reagoivat keskenään samalla luoden oikopolun anodille. Tämä mahdollistaa akun nopeamman lataamisen. Grafeeni on vakaampi kuin monet paristoissa käytetyt metallit, tämän lisäksi se on myrkytön.


title: Grafeeni

text: Grafeenia on mahdollista hyödyntää elektronisissa komponenteissa sen hyvän sähkönjohtavuuden ansiosta. Grafeenissa on kuitenkin yksi ongelma eräissä transistorisovelluksissa: sillä ei ole energia-aukkoa (), eikä transistoria voi sen takia täysin sulkea. Tähän ongelmaan kehitellään koko ajan uusia ratkaisuja.


title: Grafeeni

text: Grafeenista saa tehtyä transistoreita pommittamalla grafeenilevyä helium-ioneilla. Ioni-säteilytettyyn osaan kertyy enemmän varauksenkuljettajia kuin muualle. Grafeenista valmistetulla transistorilla on päästy sadan gigahertsin kytkentänopeuteen.


title: Grafeeni

text: Grafeenin yksi yhdiste on grafeenioksidi. Andre Geim ryhmineen osoitti kokeessaan kuinka grafeenioksidilakanoista muodostettu pinnoite metalliastian päällä ei päästänyt lävitseen ilmaa, heliumia eikä muitakaan kaasuja. Pinnoite päästi lävitseen kuitenkin vesimolekyylit ikään kuin pinnoitetta ei olisikaan. Kalvon grafeenioksidit järjestyivät siten, että siihen jäi tilaa ainoastaan yhdelle vesimolekyylille. Ilmiötä on testattu myös alkoholilla, jolloin alkoholi vahvistui veden mennessä grafeenioksidisen kalvon läpi. Tämän kaltaista ominaisuutta voidaan hyödyntää myrkyllisten aineiden suodattamisessa, juomaveden puhdistuksessa, kaasunhaistajina ja kemikaalien puhdistuksessa.


title: Grafeeni

text: Materiaaliteollisuudessa grafeenia voisi käyttää eri materiaalien sidosaineena, esimerkiksi lisäämällä grafeenikerroksia materiaalin vahvistamiseksi. Grafeenin avulla rakennusteollisuudessa materiaalien kokoa voidaan pienentää ja lujuutta parantaa. Teippiin tai muoviin yhdistetty grafeeni voisi toimia johteena tai komposiittina.


title: Grafeeni

text: Alue, jolla tullaan näkemään grafeenisovelluksia jo pian, on optoelektroniikka ja erityisesti kosketusnäytöt, nestekidenäytöt sekä OLED-näytöt. Nykyään yleisimmin käytetty materiaali näissä sovelluksissa on ITO eli indiumtinaoksidi. Testeissä on todettu, että grafeeni olisi ominaisuuksiltaan parempi sekä monipuolisempi. Grafeenin käyttö mahdollistaa esimerkiksi joustavat näytöt.


title: Grafeeni

text: Grafeenia on ehdotettu materiaaliksi, josta alettaisiin kehittää nopeita ja tehokkaita biosähköllä toimivia tunnistinlaitteita, jotka kykenevät tarkkailemaan mm. glukoositasoja, hemoglobiininia, kolesterolia ja jopa DNA-jaksotusta. On myös ehdotettu, että grafeenia hyödynnettäisiin antibiooteissa ja syöpähoidoissa sekä kudosten luomisessa. Menee kuitenkin vielä vuosikymmeniä ennen kuin grafeenia voidaan alkaa käyttämään laajamittaisesti bioteknologisissa sovelluksissa.


title: Grafeeni

text: Grafeenin on todettu tappavan hyvin bakteereja, esim. E. coli -bakteereja. Elintarviketeollisuudessa sitä voisi käyttää ruoan suojakääreenä.


title: Grafeeni

text: Toinen aineen löytäjistä Andre Geim vieraili vuonna 2009 Suomessa, jolloin Espoon Dipolissa järjestettiin Fysiikan päivät, joilla esiteltiin myös grafeenin ominaisuuksia.


title: Grafeeni

text: Vuonna 2013 Euroopan unioni on päättänyt rahoittaa grafeenin tutkimusta yhteensä miljardilla eurolla tulevan kymmennen vuoden aikana. Suomesta Graphene Flagship -hankkeessa ovat olleet alusta asti mukana Aalto-yliopistosta O. V. Lounasmaa -laboratorio sekä Mikro- ja nanotekniikan laitos, VTT ja Nokia Research Center. Itä-Suomen yliopisto liittyi mukaan hankkeeseen vuonna 2015.


title: Grafeeni

text: Vuonna 2012 tutkimuksissa huomattiin, että teoreettisesti metallialustaa, jolla grafeenia kasvatetaan, voidaan käyttää äärettömän monta kertaa. Tällöin myrkyllisen jätteen määrä prosessissa pienenisi huomattavasti. Tällä menetelmällä grafeenin laatu on kuitenkin rajoittava tekijä teknologian sovelluksissa. Kun grafeenia pystytään tuottamaan hyvin ohuille metallilevyille CVD-menetelmällä matalissa lämpötiloissa, mahdollistaa tämä grafeenin laajamittaisen tuottamisen ja parantaa kustannustehokkuutta. Haasteena tässä on grafeenin kuoriminen metallilevystä siten, että laatu pysyy korkeana.


title: Viktor Kortšagin

text: Viktor Kortšagin (, s. 7. elokuuta 1967) on venäläinen hiihto- ja pyöräsuunnistaja. Aktiiviurallaan hän edusti Hyvinkään Rastia.


title: Viktor Kortšagin

text: Windischgarstenin hiihtosuunnistuksen MM-kilpailuissa 1998 Kortšagin voitti normaalinmatkan maailmanmestaruuden. Borovetzissa 2002 hän voitti sprintistä MM-hopeaa. Lisäksi hän on voittanut MM-kilpailuiden viestistä kultaa vuonna 1998 Windischgarstenissa, 2000 Krasnojarskissa ja 2002 Borovetzissa sekä hopeaa vuonna 1992 Chapelle de Boisissa ja pronssia vuonna 1994 Val di Nonissa.


title: Viktor Kortšagin

text: Ballaratin pyöräsuunnistuksen MM-kilpailuissa 2004 Kortšagin voitti pronssia keskimatkalta. Vuotta myöhemmin Banská Bystricassa hän voitti MM-hopeaa pitkältä matkalta. Joensuun MM-kilpailuissa 2006 hän voitti viestihopeaa.


title: Liisanpuisto (yhtye)

text: Liisanpuisto oli kolmihenkinen rap-yhtye Helsingistä. Yhtyeen muodostivat Teesi, Ville Kalliosta ja Kolea. Liisanpuisto levytti Monsp Recordsille. Yhtye oli aktiivinen vuosina 2000-2004.


title: Liisanpuisto (yhtye)

text: Ville Kalliosta on nykyään soolouralla. Hänen ensimmäinen sooloalbuminsa "100 x 200 mg" julkaistiin Monsp Recordsin kautta huhtikuussa 2007. Hänen toinen sooloalbuminsa "Sano" julkaistiin toukokuussa 2012 myös Monspin kautta.


title: Liisanpuisto (yhtye)

text: Vuonna 2015 ryhmältä pyydettiin kappale graffiti-aiheiselle kokoelmalevylle. Teemana suunnitellulla levyllä olivat graffitin lisäksi klassikkoluupit – eli tunnetut samplet, joita kyseinen Koti6:n biitti pitää sisällään. Levyä ei kuitenkaan koskaan julkaistu ja nyt “Itse teossa” -biisi saatellaan kuitenkin kansan kuuluville.Sama tuotantoryhmä on kehissä myös uuden sinkun toisella biisillä. “Siistii räppii” on yksi Liisanpuiston tunnetuimmista kappaleista, ja sitä loopataan edelleen vanhempien alan diggareitten toimesta jatkuvasti. Biisistä tehtiin versio Monspin tulevalle remix-levylle. 15 vuoden takaisia vokaaliraitoja ei kuitenkaan enää löydetty, joten LP-joukko koottiin nauhoittamaan osuutensa uudelleen. Toimituksen aikana myös osa sanoituksista, samoin kuin kertosäkeen laulumelodia menivät uusiksi. Alkuperäisellä kappaleella laulanut folkmusiikko Samuli Karjalainenkin saatiin mukaan remixille.


title: Liisanpuisto (yhtye)

text: Keväällä 2018 Liisanpuisto julkaisi Monsp Recordsin kautta Itse teossa / Siistii räppii (Koti6) -tuplasinglen.


title: Pihojen laki

text: Pihojen laki on rap-yhtye Liisanpuiston vuoden 2003 kesäkuussa julkaistu EP. Sen julkaisi Monsp Records. EP:n kaikki kappaleet on tuottanut Liisanpuiston Kolea paitsi kappaleen ”Pihojen laki (Myyrä remix)”, jonka on tuottanut Vapaapudotuksesta tuttu Myyrä.


title: Olipa kerran (albumi)

text: Olipa kerran on rap-yhtye Liisanpuiston toinen studioalbumi. Albumi julkaistiin vuonna 2003 Monsp Recordsin kautta. Kappale "Toinen Helsinki" on julkaistu albumin ainoana singlenä.


title: Seututie 304

text: Seututie 304 on Etelä-Pirkanmaalla Valkeakoskella sijaitseva seututie. Seututie toimii yhdystienä Valkeakoskelta valtatielle 3. Vanha tie rakennettiin 1950-luvulla kun haluttiin oikaista Valkeakoskelta Akaaseen. Vanha reitti kulki Lempäälän kautta. Vanha seututie kulki Valkeakosken pohjoispuolelta aina Toijalaan Kurjenkalliolle asti.


title: Seututie 304

text: Sittemmin kun valtatien 3 oikaisu valmistui, seututie oikaistiin Konhosta johtamaan valtatielle 3 Konhon rampille. Konhon ja Toijalan välinen vanha osuus nimettiin yhdystieksi 3044. Sittemmin Valkeakoskella vuonna 2006 valmistui oikaisu Holmin teollisuusalueen kautta koska haluttiin muokata ulkoa tulevan raskaan liikenteen sujuvuutta Valkeakoskelle. Aiemmin tätä tehtiin 1980-luvun lopulla rakentamalla Radanvarsitie Valkeakosken länsipuolelta Säterin tehtaalle. Nykyään seututie 304 on vilkas paikallinen yhdystie.


title: Grudge 3

text: Kauna 3 () on vuonna 2009 ensi-iltansa saanut Toby Wilkinsin ohjaama yhdysvaltalainen kauhuelokuva. Se on jatkoa elokuville "Kauna" ja "Kauna 2".


title: HMS Nottingham (1913)

text: HMS Nottingham oli Britannian kuninkaallisen laivaston Birmingham-luokan kevyt risteilijä, joka palveli ensimmäisessä maailmansodassa. Alus tilattiin osana vuoden 1911 laivasto-ohjelmaa.


title: HMS Nottingham (1913)

text: "HMS Nottingham" liitettiin palvelukseen otettaessa Suuren laivaston 1. Risteilijäviirikköön, jonka mukana se vieraili Kielissä kesäkuussa. Se otti osaa Helgolandin taisteluun 28. elokuuta, Yorkshiren rannikolle hyökänneiden Saksan laivaston alusten torjuntaan 16. joulukuuta ja Doggermatalikon taisteluun 24. tammikuuta 1915.


title: HMS Nottingham (1913)

text: "HMS Nottingham" siirrettiin helmikuussa 1915 2. Risteilijäviirikköön. Alus hyökkäsi 20. kesäkuuta tuloksetta Saksan laivaston sukellusvenettä vastaan. Alus osallistui viirikön mukana Skagerrakin taisteluun, jossa se kärsi ainoastaan sirpalevaurioita. Alukseen osui 19. elokuuta 1916 kolme Saksan laivaston sukellusvene "U-52":n laukaisemaa torpedoa. Osumien seurauksena se upposi reilussa tunnissa, jolloin ainoastaan 38 miehistönjäsentä sai surmansa.


title: HMS Nottingham

text: HMS Nottingham on ollut viiden Britannian Kuninkaallisen laivaston aluksen nimenä.


title: Seututie 310

text: Seututie 310 on Valkeakoskelta Kangasalle johtava tie Pirkanmaalla Suomessa. Seututie 310 alkaa seututieltä 130 (entinen valtatie 3) Valkeakosken eteläisenä sisääntulotienä, Tavaksentienä ja kulkee nimellä Sääksmäentie Naakasta Valkeakosken keskustaan. Keskustassa tie erkanee itään Ulvajankatuna, joka muuttuu nimeltään Kangasalantieksi Ulvajanlahdella. Kangasalan ja Valkeakosken rajalla tie vaihtuu Kaarina Maununtyttären tieksi historiallisen henkilön mukaisesti, ylittää valtatien 12 Kangasalla ja yhtyy seututiehen 339 Kangasalan Kirkkoharjun luona.


title: Seututie 310

text: Kangasalla tie muuttuu varsin mutkaiseksi ja mäkiseksi. Tien alkupää eli Tavaksentie on valmistunut 1960-luvun lopulla silloisen valtatien 3 tullessa Valkeakoskelle. Siitä lähtien Valkeakoskelle asti tie on vanhaa Valkeakoski–Hämeenlinna tietä. Kangasalantie on valmistunut Säterin tultua Valkeakoskelle. Ennen reitti Kangasalle kulki Roukon kautta Kenraalintietä ja Painontietä pitkin, joka oli mäkinen ja hidas reitti ajettavaksi. Sittemmin valmistui itäinen kehätie Kangasalle. Vanha varsinainen Kangasalantie kulkee tänäkin päivänä Tyryn kaupunginosan läpi. Vasta 1980- ja 1990-lukujen taitteessa tie oikaistiin. Sittemmin on ehdotettu oikaisua Ulvajanniemestä menemään Ulvajanlahtea pitkin. Tiehanke on viivästynyt kun hankkeelle ei ole saatu valtion rahaa.


title: HMS Bristol (1910)

text: HMS Bristol oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.


title: HMS Bristol (1910)

text: Alus tilattiin John Brown and Companyltä Clydebankista osana vuosien 1908-1909 laivasto-ohjelmaa ja sen köli laskettiin 23. maaliskuuta 1909. Alus laskettiin vesille 23. helmikuuta 1910 ja se valmistui samana vuonna 17. joulukuuta.


title: HMS Bristol (1910)

text: Alus poikkesi muista Bristol-luokan aluksista siten, että sen voimanlähteenä oli kahteen akseliin kytketty Brown Curtis turbiinit eivätkä neliakseliset Parsons turbiinit. Aluksella oli peräkkäin kaksi konehuonetta, joissa kummassakin oli yksi turbiinimoottori.


title: HMS Bristol (1910)

text: "HMS Bristol" liitettiin palvelukseen otettaessa Kotilaivaston 2. taistelulaivaviirikköön tiedustelijaksi. Alus ajoi karille 22. joulukuuta 1912 Plymouthinlahdella, mistä aiheutuneiden vaurioiden korjaamisen jälkeen se liitettiin Kotilaivaston toiseen laivastoon tammikuussa 1913, edelleen 2. Risteilijäviirikköön heinäkuussa ja 5. Risteilijäviirikköön 1914.


title: HMS Bristol (1910)

text: "HMS Bristol" siirrettiin elokuussa 1914 4. Risteilijäviirikköön, jonka muut alukset olivat Monmouth-luokan panssariristeilijät "HMS Suffolk", "HMS Lancaster", "HMS Essex" ja "HMS Berwick". Alus lähti viirikköönsä Länsi-Intian ja Pohjois-Amerikan laivastoasemalle Bermudalle, missä se oli ensimmäisen maailmansodan puhjetessa edelleen palveluksessa. Se oli ensimmäinen ympärysvaltojen alus, joka osallistui sotatoimiin kohdatessaan 6. elokuuta Saksan keisarikunnan laivaston kaapparin "SMS Karlsruhen". "Karlsruhe" pakeni yhteenottoa suuremman nopeutensa turvin.


title: HMS Bristol (1910)

text: Alus kuului joulukuun 1914 alussa kontra-amiraali Stoddartin osastoon, joka oli lähetetty tuhoamaan amiraali Maximilian von Speen laivasto-osasto kostoksi Coronelin taistelussa kärsitystä tappiosta. Se oli 8. joulukuuta hiilestämässä Port Stanleyssa, joten se ei kerennyt Falklandsaarten taisteluun. Alus valtasi yhdessä AMC "Macedonian" kanssa myöhemmin kaksi saksalaisosastoon kuulunutta tukilaivaa. Alus ajoi joulukuun lopun takaa risteilijä "SMS Dresdeniä", minkä jälkeen se liitettiin Välimeren laivastoon.


title: HMS Bristol (1910)

text: Alus siirrettiin 1916 Adrianmeren laivueeseen Italian laivaston amiraalin alaisuuteen, jolloin se osallistui Otrantonsalmen taisteluun Itävalta-Unkarin laivastoa vastaan. Tämän jälkeen alus siirrettiin 1917 Etelä-Amerikan rannikolle partiointitehtäviin, josta se palasi kotivesille 1918.


title: HMS Bristol (1910)

text: "HMS Bristol" siirrettiin kesäkuussa 1919 Portsmouthin reserviin, josta alus asetettiin poistolistalle toukokuussa 1920. Alus myytiin romutettavaksi 9. toukokuuta 1921 Wardille Hayleen.


title: Varlam Šalamov

text: Varlam Tihonovitš Šalamov (; 18. kesäkuuta 1907 – 17. tammikuuta 1982) oli venäläinen kirjailija.


title: Varlam Šalamov

text: Šalamov syntyi Vologdassa. Hänen isänsä oli ortodoksipappi ja opettaja, joka oli ennen Šalamovin syntymää pitkään lähetystyössä Alaskassa. Siellä varttui Šalamovin vanhempi veli, joka myöhemmin kuoli sodassa. Šalamovin äiti oli runoutta arvostanut opettaja.


title: Varlam Šalamov

text: Šalamov valmistui lukiosta vuonna 1923, työskenteli sen jälkeen parkitsijana ja pääsi vuonna 1926 Moskovan valtionyliopistoon. Hän oli Trotskin kannattaja, joka joutui pidätetyksi 19. helmikuuta 1929. Hän päätyi pakkotyöleirille Krasnovišerskiin levitettyään Leninin kritiikkiä Stalinia kohtaan ja osoitettuaan mieltä Stalinia vastaan. Hän vapautui vuonna 1931 ja palasi Moskovaan 1932. Siellä hän työskenteli toimittajana ja aloitti kirjallisen uransa.


title: Varlam Šalamov

text: Stalinin vainot käynnistyivät 1930-luvun lopulla. 12. tammikuuta 1937 Šalamov pidätettiin uudelleen vastavallankumouksellisena. Hänet tuomittiin ja vietiin Kolyman alueelle viideksi vuodeksi. Vuonna 1943 hän sai uuden, kymmenvuotisen tuomion. Vangittuna ollessaan hän muun muassa kärsi pilkkukuumeesta. Hän kuitenkin pääsi töihin pakkotyöleirin sairaalaan ja jatkoi tätä työtä vielä vapauduttuaan vuonna 1951. Marraskuussa 1953 hän sai jättää Magadanin ja pääsi työskentelemään Tverin alueelle.


title: Varlam Šalamov

text: Destalinisaatio käynnistyi Stalinin kuoleman (1953) jälkeen Nikita Hruštšovin noustua valtaan. Sen aikana (1956) Šalamov pääsi virallisesti rehabilitoituna palaamaan Moskovaan. Hänen terveytensä oli pahoin kärsinyt vankeusvuosista. Vuonna 1954 hän alkoi kirjoittaa päätyötään, "Kolyman kertomuksia" -nimistä novellikokoelmaa elämästä pakkotyöleirillä. Länsimaissa "Kolyman kertomuksia" julkaistiin jo kirjailijan elinaikana, mutta Neuvostoliitossa vasta vuonna 1987. Šalamov työskenteli myös toimittajana ja julkaisi runoutta ja esseitä.


title: Varlam Šalamov

text: Šalamov kuoli Tušinossa vuonna 1982 ja tuli haudatuksi Kuntsevon hautausmaalle.


title: Varlam Šalamov

text: Hänen kotinsa Vologdassa on museoitu. Nikolai Tšernyhin vuonna 1977 löytämä asteroidi 3408 Šalamov on nimetty kirjailijan mukaan. Krasnovišerskiin, jossa Šalamov aikoinaan istui tuomiotaan, pystytettiin vuonna 2007 hänen muistomerkkinsä.


title: Suraž

text: Suraž () on kaupunki Brjanskin alueella Venäjällä. Se sijaitsee Dneprin vesistöön kuuluvan Iput-joen varrella 177 kilometriä Brjanskista lounaaseen. Kaupunki on Suražin piirin keskus. Sen kautta kulkee Unetšan ja Oršan välinen rautatie. Vuonna 2010 kaupungissa asui 11 640 ja koko piirissä 24 623 henkeä.


title: Suraž

text: 1600-luvun alussa paikalle perustettiin Suražitšin kylä. Vuonna 1781 siitä tuli kaupunki ja Tšernigovin lääniin kuuluneen kihlakunnan keskus. Vuonna 1894 rakennettiin kartonkitehdas, jota laajennettiin 1920–1930-luvuilla. Samaan aikaan kaupunkiin perustettiin myös elintarviketeollisuutta. Toisen maailmansodan aikana Suraž oli saksalaisten miehittämä. Nykyään siellä on paperi- ja kartonkitehdas, elintarviketeollisuutta ja ompelimo.


title: John Wright

text: John Wright voi viitata seuraaviin henkilöihin:


title: John Wright

text: Taiteissa:


title: John Wright

text: Uskonnossa:


title: John Wright

text: Tieteessä:


title: John Wright

text: Politiikassa


title: John Wright

text: Urheilussa:


title: John Wright

text: Muut:


title: Dowth

text: Dowth () on Bend of the Boyneen kuuluva neoliittinen käytävähauta Boynejoen laaksossa, Meathin kreivikunnassa Irlannissa.


title: Starodub

text: Starodub () on kaupunki Brjanskin alueella Venäjällä. Se sijaitsee Babinets-joen varrella 169 kilometriä Brjanskista lounaaseen. Kaupunki muodostaa oman kaupunkipiirikunnan (19 010 as. vuonna 2010), mutta on lisäksi ympäröivän 21 404 asukkaan Starodubin piirin hallinnollinen keskus, vaikkei aluehallinnollisesti kuulu jälkimmäiseen. Siellä on Unetšan ja Hutor-Mihailovskin väliseltä rautatieltä haarautuvan sivuradan pääteasema.


title: Starodub

text: Tšernigovin ruhtinaskuntaan kuulunut Starodubin linnoitus mainitaan ensimmäisen kerran vuonna 1080. Mongolivalloittajat hävittivät Vablja-joen rannalla sijainneen kaupungin 1200-luvulla ja myöhemmin se rakennettiin uudelleen nykyiseen paikkaan. 1300-luvulta lähtien Starodub kuului Liettuaan ja sittemmin Puolaan. Vuodesta 1503 lähtien se toimi Venäjän rajalinnoituksena, mutta joutui jälleen Puolalle vuonna 1648. Lopullisesti se liitettiin Venäjään vuonna 1686. Kaupunki oli huomattava Moskovan ja Ukrainan välisen kaupan välittäjä. Vuonna 1781 siitä tuli Novgorod-Severskin ja vuonna 1802 Tšernigovin lääniin kuuluneen kihlakunnan keskus. Vuosina 1917–1918 ja 1941–1943 kaupunki oli saksalaisten miehittämä.


title: Starodub

text: Nykyään Starodubissa on sähkölaitteita valmistava tehdas sekä elintarviketeollisuutta. Kaupungissa on runsaasti 1600–1800-lukujen rakennustaiteellisia muistomerkkejä. Ukrainalaista barokkia edustaa vuonna 1677 rakennettu Kristuksen syntymän katedraali. Kaupungissa toimii kotiseutumuseo.


title: Käytävähauta

text: Käytävähauta on yleensä megaliittinen hautatyyppi, jossa kapea käytävä vie maasta tai kivestä tehdyn kummun sisällä olevaan hautakammioon. Hautakammioita voi olla monta.


title: Käytävähauta

text: Monesti hautakammion muoto näyttää ylhäältä katsoen ristiltä. Ristityyppisiä rakennettiin muun muassa Pohjois-Irlannissa ja Walesissa 3500 eaa. alkaen. Gavrinisin ja Newgrangen haudat ovat käytävähautoja, samoin Etelä-Espanjan Los Millaresin haudat ovat käytävähautoja.


title: Jen Taylor

text: Jennifer Lee ”Jen” Taylor (s. 17. helmikuuta 1973 Seattle, Washington) on yhdysvaltalainen ääninäyttelijä, joka tunnetaan parhaiten videopelirooleistaan Nintendon Prinsessa Peachina, Halo-pelisarjan Cortanana ja "Left 4 Deadin" Zoeyna.


title: Jen Taylor

text: Syksyllä 2009 Top of the Limit -sivusto listasi Taylorin kolmanneksi kymmenen parhaan videopeliääninäyttelijän listassa.


title: Jen Taylor

text: Taylor aloitti uransa teatterin parissa ja ryhtyi ääninäyttelijäksi vuonna 1997 tehtyään ensimmäisen ääniroolinsa "Backyard Baseball" -videopeliin. Sittemmin Taylorin ääntä on kuultu enimmäkseen videopeleissä muun muassa useissa Nintendon julkaisemmissa peleissä, kuten "Mario Tennis", "Mario Party 3", "" ja "Mario Power Tennis". Lisäksi hän on ollut kolmessa Halo-pelissä Cortana-tekoälyn äänenä. Ensimmäisestä pelistä Taylorille maksettiin noin 500 dollaria neljän tunnin äänityksestä. Hänellä oli myös vieraileva rooli animaatiosarjassa "Catscratch".


title: Jen Taylor

text: Videopelien ohella Taylor työskentelee Seattlessa myös lastenteatterin parissa.


title: Bjørn Helge Riise

text: Bjørn Helge Riise (s. 21. kesäkuuta 1983 Ålesund, Norja) on norjalainen jalkapalloilija, pelipaikaltaan keskikenttäpelaaja. Riise on kotimaansa lisäksi pelannut Belgiassa ja Englannissa. Bjørnin veli John Arne Riise on Norjan tunnetuimpia jalkapalloilijoita.


title: Bjørn Helge Riise

text: Aikaisella urallaan Riise oli yhteyksissä monien seurojen, kuten Manchester Cityn ja Cardiff Cityn, mutta ei päässyt sopimukseen. Riise oli lähellä jo lopettaa uransa, kun sopimus Cardiffin kanssa epäonnistui.


title: Bjørn Helge Riise

text: Tammikuussa 2003 Riise kirjoitti kolmen vuoden sopimuksen Standard Liègen kanssa muutaman vakuttavan reservipelin jälkeen. Joukkueessa oli myös yksi Riisen maanmiehistä, Martin Årst. Vain 17 pelin jälkeen Standard Liège lainasi Riisen Brusselsiin. Riise palasi Norjaan Lillestrømiin kesällä 2005, kun hän kirjoitti kolmen ja puolen vuoden sopimuksen. Hän pelasi debyyttinsä 3. heinäkuuta Moldea vastaan.


title: Bjørn Helge Riise

text: 18. heinäkuuta 2009 norjalainen media kertoi Riisen siirtyvän maajoukkuetoveireidensa Brede Hangelandin ja Erik Nevland seuraan Fulhamiin, joka tarjosi Riiselle 2 miljoonaa puntaa. Kolmen vuoden sopimus varmistui 22. heinäkuuta.


title: Bjørn Helge Riise

text: Hän pelasi ensimmäisen ottelunsa Norjan jalkapallomaajoukkueessa vuonna 2006 Serbiaa vastaan. Toisessa ottelussaan Riise syötti kolme maalia ja näki veljensä John Arne Riisen tekevän maalin. Ainoan maajoukkuemaalinsa hän teki Bosnia ja Hertsegovinaa vastaan. Kaikkiaan hän on pelannut 35 maaottelua, viimeksi tammikuussa 2013.


title: West Kennet Long Barrow

text: West Kennet Long Barrow on Englannissa Wiltshiressä sijaitseva pitkäkumpu, jota on käytetty hautapaikkana. Se on rakennettu noin 3600 eaa. ja on ollut luultavasti käytössä 900 vuoden ajan. Se on yksi parhaiten säilyneistä pitkäkummuista Britanniassa.


title: Lapanen

text: Lapanen on langasta (yleisimmin villasta) tehty käsine, johon puetaan kämmen ja sormet. Lapasessa peukalolle on oma tilansa, mutta muut sormet ovat yhtenäisessä tilassa. Silloin jäähtyvä pinta-ala on pienempi, joten lapaset ovat lämpimämmät kuin sormikkaat. Rukkasissa käytetään samaa periaatetta.


title: Lapanen

text: Lapasia on kaksi perustyyppiä: peukalokiilalla ja ilman. Peukalokiila tarkoittaa lapasen runko-osan levennystä peukalontyvessä. Peukalokiilan kanssa lapaset on vaikeampi neuloa, mutta ne seuraavat paremmin käden kolmiulotteista muotoa, joten niistä voidaan tehdä kapeammat.


title: Wonder World Tour

text: Wonder World Tour on Miley Cyrusin konserttikiertue, joka sai alkunsa 14. syyskuuta 2009 Portlandista ja päättyi 29. joulukuuta 2009 Lontooseen. Kiertueella on kuultu Cyrusin uusia julkaisuja hänen EP-levyltään "The Time of Our Lives" ja hänen studioalbumiltaan "Breakout". Kappaleita kuultiin myös "" ja hänen debyyttialbumiltaan "". Kiertueen tarkoitus on myös mainostaa hänen EP-levyään "The Time of Our Lives". Kiertue on Cyrusin ensimmäinen, jolla hän esiintyy omana itsenään eikä konsertti sisällä Hannah Montanaa.


title: Wonder World Tour

text: Kiertueen järjesti Wal-Mart ja sitä mainosti AEG Live. Kiertue kiersi ympäri Länsi-Eurooppaa ja Yhdysvaltoja. Kiertueen päämäärä oli pääasiassa mainostaa Cyrusin uutta albumia, mutta konserteissa kuultiin Cyrusin muitakin julkaisuja, kuten kappaleita levyiltä "Hannah Montana 2: Meet Miley Cyrus", "Breakout", "Hannah Montana: The Movie" -elokuvan soundtrackilla kuultuja kappaleita sekä kappaleita levyltä "The Time of Our Lives". Tapahtumapaikkoina toimivat enimmäkseen areenat. Cyrus on itse kuvannut kiertuetta ”villimmäksi” ja ”hullummaksi” verrattuna hänen edelliseen kiertueeseensa "Best of Both Worlds Tour" (2007–2008). Cyrusin esiintyminen kiertueella sai sekä positiivista että kriittistä palautetta. Hyvin monet totesivat, että se on hyvä muodonmuutos Hannah Montanasta pitkäaikaiseksi artistiksi. Kiertueella ollaan nähty myös Metro Station, joka toimii kiertueen lämmittelijäyhtyeenä.


title: Wonder World Tour

text: Kiertueella nähtiin paljon enemmän huoliteltua rekvisiittaa, kuten vetoauto, vene ja moottoripyörä. Cyrus selitti MTV:n haastattelussa, että hänen oma suorituksensa oli äärimmäisen muuttunut sitten "Best of Both Worlds Tourin". Konserteissa oli myös muutamia ”melko villejä” vaatevaihdoksia, ja niitä nähtiin myös usein. Melkein kaikki vaatteet olivat paljastavia, kuten topit ja minisortsit. Cyrus kertoi: ”Se on todella hauskaa. Siinä on vähän kaikkea kaikille. Ja konsertissa on myös paljon erilaisia tyylejä – – se on ehdottomasti hullua. Se on uusi, erilainen maailma." Cyrusin ollessa haastattelussa Access Hollywoodin kanssa hän kertoi enemmän konsertin teemasta. Ensin Cyrus kertoi konsertin töiden tapahtumista: ”Konsertissa on paljon eri paloja, paljon erilaisia juttuja – – Me ajamme vetoautoja, moottoripyöriä, ja minä lennän.” Tämän jälkeen hän kertoi, että kaikki saivat ehdottaa omia ideoitaan, joista parhaat valittiin konserttiin. Kun Cyrusilta kysyttiin eroavaisuuksista "Wonder World Tourin" ja "Best of Both Worlds Tourin" välillä, hän kertoi:


title: Wonder World Tour

text: Show alkaa, kun Cyrus on ikään kuin jäävuoren sisällä. Hänellä on päällään mustat saapikkaan tyyliset kengät, mustat sortsit, nahkatoppi ja valkoinen turkkiliivi. Cyrus murtaa itsellensä tien ulos jäävuoren sisästä ja avaa show’n ensimmäisellä kappaleella ”Breakout”. Kappaleen päätyttyä Cyrus ottaa pois turkkiliivinsä ja esittää rokkiin painottuvat kappaleet ”Start All Over”, ”7 Things” ja ”Kicking and Screaming”. Kappaleen ”Start All Over” lähes lopussa taustatanssijat tuovat Cyrusin eteen liikkuvan telinerakennelman, jonka päällä Cyrus laulaa. Taustatanssijat kujettavat sitä ympäri lavaa.


title: Wonder World Tour

text: Seuraavaksi Cyrusilla on päällään pitkä mekko, jossa on hapsuja. Hänellä ei ole kenkiä päällään esityksen aikana. Tätä mekkoa päällä pitäessään hän laulaa hitaan ja rauhallisen kappaleen ”Bottom of the Ocean” samaan aikaan, kun isoissa näytöissä on paljon erilaisia, eläviä kuvia, kuten kuplia nousemassa vedestä. Esityksen päätteeksi Cyrus nousee portaat ylös, menee ison näytön eteen ja äkkiä katoaa. Seuraavaksi hänet nähdään näytön sisällä uimassa meren pohjalla.


title: Wonder World Tour

text:
Seuraava kappale alkaa sillä, että kahdessa sivunäytössä näytetään molemmissa sammakko, joka syö kärpäsen. Samaan aikaan kaksi akrobaattia kiipeilee seinillä. Yhtäkkiä näyttöihin vaihtuu kirjaimet F-L-Y FLY, joka toistuu muutaman kerran. Kappale ”Fly On The Wall” alkaa ja Cyrus tulee sisään vihreässä ”veneessä”, jossa on renkaat alla yhdessä taustatanssijoidensa kanssa. Cyrusilla on päällään röyheloinen mekko, joka on pitkä takaapäin mutta lyhyt edestä. Hänellä on myös päällään mustat kengät, joiden alla on pinkit sukat. Kengät ovat eri kengät kuin kappaleessa ”Breakout”. Taustatanssijat nousevat veneestä esittämään koreografiansa. Cyrusin laulaessa kohtaa ”And what I say is..Dot ya!” hän kenenkään odottamatta nousee ja leijuu ilmassa ympäriinsä lavan yläpuolella muutaman sekunnin ajan. Esityksen jälkeen Cyrus ja hänen taustatanssijansa tanssivat yhdessä ryhmänä ”lyhyen lisäyksen”
Michael Jacksonin hittisinglestä ”Thriller”.
Cyrus esittää toisenkin kappaleen samoissa vaatteissa kuin kappaleessa ”Fly On The Wall”. Kyseinen kappale on ”Let’s Get Crazy”, joka on tuttu "Hannah Montana -elokuvasta". Tämän jälkeen hän ja hänen taustatanssijansa tanssivat yhdessä ”Hoedown Throwdown” -nimisen kappaleen, joka on myös kuultu äsken mainitussa elokuvassa. Kappaleen loputtua näytölle ilmestyy will.i.am, joka onnittelee Cyrusia ja jatkaa puhettaan samalla, kun Cyrus häipyy lavalta. Kun hän lopettaa puheensa, Cyrusin taustatanssijat esittävät remix-version Black Eyed Peasin kappaleesta ”Boom Boom Pow”.


title: Wonder World Tour

text:
Cyrusin seuraavat kolme kappaletta ovat hidastyylisiä ja nämä hän esittää mustassa mekossa ja mustissa kengissä. Esittäessä kappaletta ”These Four Walls” Cyrus istuu baarituolilla samalla kun koko bändi on hänen ympärillään. Kappale on akustinen versio. Seuraavaksi näytetään pieni esittely Cyrusin tulevasta elokuvasta "The Last Song" , ja Cyrus poistuu lavalta samalla kun elokuvan traileri pyöri näytöistä. Trailerin loputtua Cyrus saapuu taas lavalle. Hän soittaa valkoista pianoa samalla kun laulaa kappaletta ”When I Look At You”. Samaan aikaan näytöistä tulee edelleen elokuvapätkiä elokuvasta ja näitä pätkiä tulee koko esityksen ajan hänen takanaan. Tämän jälkeen hän laulaa kappaleen ”Obsessed”. Noin puolivälissä kyseistä kappaletta hän menee nousevan lavasteen luokse, joka nousee ylös. Hänen takanaan näytöllä on kuin erivärisiä tähtiä. Kappale loppuu, kun nouseva lava lähtee laskeutumaan ja laskeutuu lavan alle Cyrus mukanaan.
Seuraavaksi Cyrus esittää kolmannen Hannah Montana laulun nimeltä ”Spotlight”, joka löytyy myös "Hannah Montana -elokuvasta". Samalla näytöissä näkyy paljon geometrisiä kuvioita, kuten neliöitä ja siksak-viivaa. Nyt Cyrusilla on päällään punaiset sortsit, joissa on mustia, pieniä kuvioita, saman yläosa, joka hänellä oli päällään kolmessa hitaassa kappaleessa, ja mustat kengät. Cyrus vaihtoi sortsit kappaletta ”G.N.O. (Girl's Night Out)” varten. Tämän jälkeen Cyrus vaihtaa mustiin venyviin minisortseihin, bootseihin ja farkkutakkiin esittääkseen coverversion vuoden 1982 hitistä ”I Love Rock ’n’ Roll”, jonka hän esittää keskellä lavaa ennen kuin nousee punaisen moottoripyörän selkään. Taas kerran Cyrus alkaa leijua moottoriselän päällä ympäri hallia, jopa huutavien fanien yläpuolella.


title: Wonder World Tour

text: Seuraava kappale on ”Party In The U.S.A”, missä Cyrus toi taas yhden huomionosoituksen Michael Jacksonn muistoksi muuttaessaan lauseen ”And a Jay-Z song was on” lauseeseen ”And a Britney song was on” ja sitten muuttaessaan toisessa kertosäkeistössä lauseen ”And a Britney song was on” lauseeseen ”And a Michael song was on”. Esiintymiseen sisältyy paljon taustatanssijoita, jotka taktikoivat stuntteja, kuten yhden, jossa Cyrus tanssi hotellikärryjen sisällä. Hotellikärryt oli korvattu jäätelökärryillä, joissa oli strippitanko. Hän esiintyi strippitangon kanssa vuoden 2009 Teen Choice -palkintogaalassa, mikä herätti myös paljon kohua mediassa.


title: Wonder World Tour

text:
Seuraavana on vuorossa ”Wake Up America”, jossa Cyrusilla on samat vaatteet kuin kappaleessa ”I Love Rock ’n’ Roll”, mutta hän on ottanut pois päältään farkkuliivin. Näytöissä pyörii kuvia Cyrusista ja ympäristöön liittyvistä videopätkistä. Joissain pysähdyspaikoissa Cyrus korva kappaleen ”Wake Up America” kappaleella ”Hovering”, minkä hän esittää yhdessä veljensä Tracen kanssa, joka on tuttu bändin Metro Stationin laulajana.
Seuraavaksi on kappaleen ”Simple Song” vuoro. Siinä Cyrusilla on päällään ikään kuin smokki: hänellä ei ollut housuja, mutta valkoinen paita smokkitakin alla oli riittävän pitkä. Paidan alla hänellä on kuitenkin sortsit. Hänellä on päällään myös mustat bootsit. Kappaletta esittäessään hän esiintyy kapellimestarina ja opettajana. Esitys alkaa siitä, kun koulunkello soi. Tämän jälkeen Cyrusin taustatanssijat saapuvat lavalle ja heidän perässään saapuu Cyrus ja he alkavat tanssia. Esityksen puolivälissä Cyrus nousee ylös pyöreässä mustassa nousevassa lavasteessa, jossa on kaksi pitkää mustaa rekennetta, joiden ansiosta Cyrusin smokki kasvaa mitä ylemmäs lavaste menee. Kappale ”See You Again” on seuraavana vuorossa. Cyrusin taustatanssijat astuvat lavalle samalla, kun näytöiltä näytetään käveleviä robotteja. Taustatanssijat tekevät samaa liikettä matkien robotteja. Heillä on päällään valkoiset vaatteet, joissa on mustia raitoja. Cyrus ilmestyy lavalle sen alta. Hänellä on yllään farkusta tehdyt, valkoiset minisortsit, valkoinen toppi ja musta liivi, jossa on piikkejä, ja mustat bootsit. Esityksessä on mukana myös vaikeaa koreografiaa. "Wonder World Tourin" viimeisenä kappaleena kuullaan ”The Climb”, jossa hänellä on samat vaatteet, mutta hän on ottanut mustan liivin pois päältään. Lopetettuaan Cyrus juoksee portaat ylös liikkuvan lavasteen päälle samalla, kun tulisuihkut säteilevät hänen ympärillään. Lavaste menee alaspäin ja lopulta Cyrus katoaa näkyvistä.


title: Wonder World Tour

text: Konsertti ansaitsi enintään positiivista palautetta kriitikoilta. Brittiläisen sanomalehden "The Daily Telegraphin" Kirsty Cameron ylisti konserttia sanoen, että ”huolimatta suhteellisen nuoresta iästä, Cyrus osoitti hänen virheettömän kykynsä esiintyjänä”. Yhdysvaltalaisen sanomalehden "Los Angeles Timesin" arvostelija Mikael Wood kuvaili Cyrusin esiintymistä sanoilla ”täytyy edelleen taistella itsensä kanssa” Hannah Montanan asemasta. Wood kuvaili: ”Cyrus epäonnistui tiistaina – – kun hän teki viimeisen takaisinpaluunsa lavalle – – antaessaan faneillensa syvemmän mielikuvan siitä, kuka hän on ja mitä hänen musiikkinsa tarkoittaa. Konsertti ei tarjonnut mitään, mitä hänen televisiosarjansa katsojat tai hänen levynsä ostajat eivät jo tietäisi hänestä.” Wood oli näistä huolimatta sitä mieltä, että Cyrus toi karismaa ja hyvää materiaalia.


title: Wonder World Tour

text: Erik Enrst yhdysvaltalaisesta lehdestä "The Milwaukee Journal Sentinelistä" onnitteli Cyrusia tämän vokaalitaidoista, ja konsertista hän sanoi: ”se oli virheettömän visuaalista näytelmää”. Hän totesi myös, että välillä Cyrus näytti keskittyvän enemmän onnistuneeseen lauluun kuin esiintymiseen. Jim Harrington yhdysvaltalaisesta sanomalehdestä "The Oakland Tribunesta" kuvaili konserttia ”ihmisen ruumiillistumana Britney Spearsin kappaleesta ”I’m Not a Girl, Not Yet a Woman”, johon on sekoitettu Gwen Stefanin tyyliä ja Britney Spearsin tyyliä lasten ja nuorten kuunneltavaksi”. Harrington sanoi myös, että konsertti oli tietoinen muutos faneille, jotka eivät halua luopua Hannah Montanan tyylistä.


title: Wonder World Tour

text: Yhdysvaltalaisen sanomalehden "The Oregonian" arvostelija Melinda M. Thompson sanoi, että Cyrusilla oli tähtienergiaa ja tanssijoista hän totesi, että he ”lisäsivät energiaa jokaiseen numeroon”. Thompson ylisti kappaleiden ”Wake Up America” ja ”The Climb” esiintymistä sanoen, että se ”näytti, minkälaista ääntä hän voi käyttää äänellään ja vaikutuksen, millä hän voi saada viestinsä perille”.Metro StationMiley Cyrus


title: Wonder World Tour

text: 20. joulukuuta 2009 Cyrus kertoi konsertin aikana Lontoossa, O2 Areenalla, että konserttia kuvattiin tulevaan DVD -julkaisuun. DVD on nimeltään Miley Cyrus: Live at the O2. Konsertti kuvattiin Cyrusin esiintyessä O2 Areenalla Lontoossa, Englannissa. Tämän lisäksi DVD sisältää ennennäkemätöntä materiaalia kiertueelta. DVD julkaistiin extramateriaalina 8. kesäkuuta 2010 julkaistun Cyrusin kolmannen studioalbumin "Can’t Be Tamed" kanssa.


title: Lev Šubnikov

text: Lev Vasiljevitš Šubnikov (; 9. syyskuuta 1901 Pietari – 10. marraskuuta 1937) oli Stalinin vainoissa kuollut kokeellinen fyysikko. Hän ja Wander Johannes de Haas ovat antaneet nimensä De Haasin–Šubnikovin ilmiölle.


title: Lev Šubnikov

text: Šubnikov opiskeli Leningradin valtionyliopistolla ja polyteknisessä instituutissa.


title: Lev Šubnikov

text: Šubnikov työskenteli Neuvostoliitossa ja Alankomaissa. Alankomaissa hän työskenteli vuoteen 1930 de Haasin kryogeenisessa laboratoriossa. Palattuaan Neuvostoliittoon hän muutti Harkovaan ja perusti sinne Neuvostoliiton ensimmäisen kryogeenisen laboratorion.


title: Lev Šubnikov

text: Šubnikov teloitettiin häntä ja muita Ukrainan fysiikan ja teknologian instituutin tieteilijöitä vastaan tekaistujen syytteiden nojalla.


title: Kaikkee pitää olla

text: Kaikkee pitää olla on rap-artisti Petri Nygårdin neljäs, 2. joulukuuta 2009 julkaistu, studioalbumi. Albumi nousi parhaimmillaan Suomen virallisen albumilistan sijalle 29 ja pysyi listalla yhteensä kolme viikkoa.Nygårdin 7. lokakuuta 2009 julkaistusta singlestä "Sanon suoraan" julkaistiin samalla musiikkivideo. Musiikkivideo sai kohua, siinä esiintyvistä aikuisviihdevalokuvista, joihin oli lisätty eri julkisuuden henkilöiden päitä. Kuvissa esiintyvät muun muassa Matti Vanhanen, Jutta Urpilainen, Jenni Vartiainen, Mariko ja Suomen Big Brotherin 4. tuotantokaudella esiintynyt kilpailija Henna Kalinainen. Musiikkivideo julkaistiin Nygårdin omalla YouTube-kanavalla, mutta sivusto poisti kyseisen videon sisällön vuoksi. Nygård julkaisi myöhemmin kanavalla videosta sensuroidun version. Alkuperäinen musiikkivideo on näkyvillä muun muassa Nygårdin kotisivuilla. Suomen Big Brotherin 4. tuotantokaudella kilpailleet Henna Kalinainen ja Antti Kurhinen närkästyivät musiikkivideon sisällöstä ja tekivät valituksen siitä artistille. Myöhemmin Kalinainen teki musiikkivideon sisällöstä rikosilmoituksen.


title: Kaikkee pitää olla

text: Toisesta singlestä "Onko sulla pokkaa" julkaistiin samaan aikaan musiikkivideo. Musiikkivideossa Nygård näkyy katkelmia muun muassa televisio-ohjelmista Reikä seinässä, Diili, Hauskat kotivideot, Talent Suomi, Totuuden hetki ja Big Brother, joiden vieraana tai juontajana hän esiintyy. Videon lopussa Nygård vilauttaa yleisössä istuvalle Antti Kurhiselle keskisormea.


title: Kaikkee pitää olla

text: Kolmas single "Mitävittuuvaan" julkaistiin 25. marraskuuta 2009. Singlen musiikkivideo oli kuvattu laivalla, jossa Nygård tapansa mukaan juopotteli. Video sisälsi myös lyhyeen otteen samalla levyllä olevasta "Tuska" -kappaleesta.


title: Kaikkee pitää olla

text: Neljäs single "Kippis kulaus" julkaistiin 29. tammikuuta 2010. Singlen musiikkivideo keskittyi alkoholin juomiseen ja juhlimiseen. Video sisälsi klippejä televisio-ohjelmista sekä internetvideoista. YouTube poisti myöhemmin videon sivustoltaan sisällön vuoksi. 15. helmikuuta 2010 musiikkivideosta julkaistiin sensuroitu versio.


title: Kaikkee pitää olla

text: Viidennellä "Seopetriii" -singlellä vierailivat Emel ja Aajee. Siitä julkaistiin musiikkivideo 29. huhtikuuta 2010. Video on kuvattu Nygårdin eri keikoilla.


title: Kaikkee pitää olla

text: Petri Nygårdin kotisivuilla julkaistiin kaksi bonuskappaletta "Voi voi" ja "UKK". Myöhemmin julkaistiin myös bonuskappale "Aletaaa hommii".


title: Kaikkee pitää olla

text: "Kippis kulaus" kappaleella on käytetty samplena Petri Nygårdin omaa "Drink It Up" -kappaletta, jonka hän teki "Travis Bicle" -nimellä. Kappale löytyy "Committed" -albumilta. Nygårdin internetsivuilla julkaistulla "UKK" -bonuskappaleella on käytetty Bow Wow:n "Marco Polo" (feat. Soulja Boy Tell 'Em) -kappaleen taustaa. "Petri on paras" kappaleen tausta lainaa Lep Zeppelinin When the Levee Breaks kappaletta ja "Sixkuseonix" kappaleen tausta Def Leppardin "Run Riot" kappaletta. "Kotibileet" lainaa taustansa Kanon kappaleesta Ahjia, vuodelta 1980.


title: Superruoka

text: Superruoka () on markkinointitermi, jota yleensä käytetään kuvaamaan poikkeuksellisen ravinnetiheäksi väitettyä ruokaa tai ruoka-ainetta. Superruoat ovat yleensä tavallisen ruoan ja lääkinnällisempien yrttien välimaastoon asettuvia, luonnonmukaisesti tuotettuja tai luonnosta kerättyjä ruokia, joilla on vahva kulttuurihistoria ja monipuolinen ravinnepitoisuus. Superruoka sisältää luonnon raaka-aineita, jotka ovat varastoineet itseensä muun muassa mineraaleja, vitamiineja ja antioksididantteja.


title: Superruoka

text: Superruoka on markkinoijan määriteltävissä. Superruokina markkinoituja tuotteita ovat moringa, spirulina, chlorella, AFA-levä, kasviplanktoni, maca, raaka kaakao, goji-marja, hampunsiemenet, paahdettu rouhittu pellava, kookostuotteet, aloe vera, hunaja, emomaito eli kuningatarhyytelö, mehiläisten keräämä siitepöly, açai-marja, camu camu -marja, inkamarja, chia-siemenet, lukuma, viherjauheet, jotkin ruskolevät, monet pähkinälajit sekä noni. Suomalaisina superruokina on markkinoitu muun muassa seuraavia: mustikka, puolukka, karpalo, tyrni, nokkonen, männyn siitepöly ja pakurikääpä.


title: Superruoka

text: Euroopan unionin alueella on kiellettyä markkinoida ruokaa terveysväittämin ilman tarkkaa ja hyväksyttyä selostusta ruuan terveysvaikutuksista.


title: Superruoka

text: Elintarvikekemian professori Marina Heinosen mukaan superruokia puolustellaan näennäistieteellisillä ”tutkimuksilla”, mutta tieteellisissä tutkimuksissa terveyshyötyjä ei ole juurikaan löytynyt.


title: Superruoka

text:
Terveyden ja hyvinvoinnin laitoksen (THL) erikoistutkija Iris Erlundin mielestä termin ”superruoka” käytölle ei ole tieteellisiä perusteita.
Pieni osa maahantuoduista superruoista on ollut laadultaan virallisten säädösten vastaisia. Tyypillisiä ongelmia ovat puutteelliset merkinnät, mutta muutamien tuotteiden kohdalla myös esimerkiksi liialliset torjunta-ainejäämät ja mikrobit.


title: Superruoka

text: Professori Marina Heinonen pitää kyseenalaisena, onko ulkomailla tuotettuja superruokia turvallista tarjota lapsille.


title: Superruoka

text: Ravintotieteilijä Catherine Collinsin mukaan käsite ”superruoka” on parhaimmillaan merkityksetön ja pahimmillaan haitallinen.


title: Superruoka

text: Professori Marina Heinosen mukaan goji-marjoissa ei ole mitään, mitä ei saisi mustikoista, ja myös porkkana on hänen mukaansa gojia terveellisempää. Erikoistutkija Iris Erlundin mukaan myös perinteiset runsaskuituiset ruoat kuten kaurapuuro ja hernekeitto käyvät ”superruoasta”. Brittitutkijat korostavat, että on ihan yhtä terveellistä syödä vaikkapa omenia ja appelsiineja kuin kalliita superruokia. Marjojen terveellisyydelle on vankat tieteelliset todisteet.


title: Superruoka

text: Brittitutkijat myös korostavat, ettei pidä tutkia yhtä ravintoainetta kerrallaan vaan kokonaisvaikutusta terveyteen. Esimerkiksi (mm. porkkanasta saatava) beetakaroteeni ruoasta saatuna ehkäisee syöpiä mutta eristettynä (pillereistä) muun ruoan lisukkeena saatuna lisää niitä.


title: Superruoka

text: Superfruit on superruoka-sanan alakäsite, jolla viitataan hedelmiin ja marjoihin.


title: Luettelo Saksan diplomaattisista edustustoista

text: Tämä on luettelo Saksan diplomaattisista edustustoista.


title: Palva (Velkua)

text: Palva on entisen Velkuan kunnan, nykyisen Naantalin kaupungin alueella sijaitseva saari. Saaren pinta-ala on 2,9 neliökilometriä, ja vakituisia asukkaita on 56. Vapaa-ajan asuntoja saarella on 75, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä. Vuonna 2004 saarella asui noin 40 ihmistä. Saarella sijaitsevat Velkuan koulu ja Velkuan kirkko. Saari on melko kallioinen, ja sen korkein kohta on 46,2 metriä. Saarella on myös jonkin verran maataloutta.


title: Palva (Velkua)

text: Kaupalliset palvelut ja Palvelukeskus Kummeli sijaitsevat Teersalon rannassa Livonsaarella, johon Palvasta on lossiyhteys. Saarella on merenrantaniittyjä, joista osalla laiduntaa vielä lihakarjaa.


title: Palva (Velkua)

text: Palvalle kulkee kaksi lossireittiä: mantereen suunnasta maantieltä 1931 Teersalon rannasta Palvaan (1 km) ja toinen reitti Palvasta Velkuanmaahan (0,94 km). Kummankin lossin kantavuus on 44 tonnia, ja ne kykenevät kuljettamaan kerrallaan noin kymmenen henkilöautoa. Vuonna 2003 Lounais-Suomen saariston 17 lossivälistä ainoastaan Teersalo–Palva- ja Palva–Velkuanmaa-välejä ei ole suunniteltu korvattaviksi kiinteällä tieyhteydellä. Palvaan liikennöi myös Merenkulkulaitoksen yhteysalus M/S "Kivimo" Velkuan reittialueella.


title: Velkuan kirkko

text: Velkuan kirkko (myös nimellä Pyhän Henrikin kirkko) on vuodelta 1793 peräisin oleva puinen pitkäkirkko, joka sijaitsee Palvan saarella, entisessä Velkuan kunnassa, nykyisessä Naantalin kaupungissa. Kirkko on omistettu Pyhälle Henrikille, ja se on Velkuan historian ainoa. Kirkkoa käyttää Naantalin seurakunta ja sen omistaa Naantalin seurakuntayhtymä. Velkuan seurakunta liitettiin Naantalin seurakuntaan vuonna 2005, neljä vuotta ennen kuntaliitosta.


title: Velkuan kirkko

text: Ainoastaan kirkon vuonna 1882 rakennettu länsieteinen ei ole alkuperäinen. Kirkon pihalla sijaitseva kellotapuli on rakennettu myös vuonna 1793. Kirkon ympärillä on vanha hautausmaa ja sen lähellä sijaitsee 1800-luvun jälkipuolelta peräisin oleva pappilan päärakennus. Kirkon alttaritaulu kuvaa taivaanastumista, ja sen on lahjoittanut piispa Jakob Gadolin vuonna 1796.


title: Velkuan kirkko

text: Venäläiset sotilaat ryöstivät kirkon irtaimiston Palvan meritaistelun seurauksena vuonna 1808. Ainoastaan piilotettu alttaritaulu säilyi. Kirkko sai uudet kellot vuonna 1813, koska edelliset olivat piilotettu tai Venäläiset olivat ryöstäneet ne. Toinen kelloista hajosi myöhemmin ja vaihdettiin uuteen vuonna 1880.


title: Velkuan kirkko

text: 1900-luvu vaihteessa tehtiin suuri peruskorjaus kirkkoon. Korjauksen yhteydessä rakennettiin urkuparvi ja hirrestä tehdyt seinät paneloitiin. Museovirasto vaati kuitenkin urkuparven poistoa, ja se poistettiinkin vuonna 1964. Vuonna 1982 kirkko sai sähköt ja puulämmitteinen kamiina voitiin poistaa käytöstä.


title: Velkuan kirkko

text: Velkua Soi -musiikkijuhlat järjestettiin kahdeksannen kerran vuonna 2009. Musiikkijuhlat pidettään heinäkuun alussa Velkuan kirkossa, ja ne painottuvat selloilla soitettavaan kamarimusiikkiin. Vuonna 2009 tapahtumassa esiintyi muun muassa Erkki Rautio.


title: Velkuan kirkko

text: Velkuan kirkkomaisema, johon Velkuan kirkon ohella kuuluu myös Velkuan kirkonkylä, on Museoviraston vuonna 2009 julkistamassa inventoinnissa määritelty valtakunnallisesti merkittäväksi rakennetuksi kulttuuriympäristöksi.


title: Velkuan kirkko

text: Velkuan kirkkomaalla on 2 talvisodan ja 8 jatkosodan sankarivainajan viimeinen leposija. Sankariristit on suunnitellut kuvanveistäjä Ilmari Wirkkala 1941 ja 1946.


title: Yngve Larsson

text: Gustaf Richard "Yngve" Larsson (13. joulukuuta 1881 Sundsvall – 16. joulukuuta 1977 Tukholma) oli merkittävä ruotsalainen poliitikko, joka toimi Tukholman kaupungin hallinnossa ja myöhemmin kansanedustajana. Hänestä on käytetty mainesanaa "legendaarinen".


title: Yngve Larsson

text: Larsson oli erityisen kiinnostunut pohjoismaisen yhteistyön edistämisestä. Toisen maailmansodan aikana hän oli merkittävä mielipidevaikuttaja ja kannatti natsismin vastaista linjaa. Hän oli merkittäviä johtohenkilöitä Samfundet Nordens Frihet -järjestössä sen alusta alkaen vuodesta 1939, jolloin se pyrki tehostamaan sekä sotilaallista että humanitääristä tukea Suomelle, ja myöhemmin kun se pyrki elvyttämään ruotsalaista puolustustahtoa ja vastustamaan sitä minkä järjestö käsitti tarpeettomaksi myöntyväisyydeksi Saksan vaatimuksiin. Larssonille myönnettiin Suomen valkoisen ruusun ritarikunnan komentajamerkki (SVR K).


title: Bugs Bunny: Lost in Time

text:
Bugs Bunny: Lost In Time on Behaviour Interactiven kehittämä tasohyppely, joka on julkaistu vuonna PlayStationille ja Windowsille.
Peli perustuu Looney Tunes animaatioihin.


title: Bugs Bunny: Lost in Time

text: Pelin päätähti on kuuluisa sarjakuvahahmo Väiski Vemmelsääri (Bugs Bunny), joka löytää ja aktivoi aikakoneen käännyttyään väärään suuntaan Albuquerquella. Hän päätyy "Nowhereen", Merlin Munroen kotiin. Merlin selittää Väiskille, että hän on eksynyt ajassa ja joutuu matkaamaan erilaisiin paikkoihin ja samalla keräämään kellosymboleja ja kultaisia porkkanoita päästäkseen nykyisyyteen.


title: Pyhän Henrikin kirkko

text: Pyhän Henrikin kirkko tarkoittaa seuraavia kirkkoja:Lisäksi tarkoittaa seuraavia kirkkorakennuksia:


title: Petri Ylikoski

text: Petri Ylikoski (s. 1969) on suomalainen filosofi. Hän toimii tällä hetkellä tieteen ja teknologian tutkimuksen professorina Helsingin yliopistossa. Hän on myös käytännöllisen filosofian dosentti Helsingin yliopistossa. Ylikoski toimi filosofian määräaikaisena professorina Tampereen yliopiston Historiatieteen ja filosofian laitoksella vuodesta 2007 vuoden 2010 loppuun. Hänen erikoisalansa ovat tieteenfilosofia (erityisesti yhteiskuntatieteiden filosofia, biologian filosofia ja tieteellisen selittämisen teoria), tieteentutkimus, sosiaalinen tietoteoria, sosiaalinen ontologia ja argumentaatioteoria.


title: Finding Beauty in Negative Spaces

text: Finding Beauty in Negative Spaces on Seetherin neljäs studioalbumi vuodelta 2007. Albumi julkaistiin Etelä-Afrikassa 19. lokakuuta 2007, ja maailmanlaajuisesti 23. lokakuuta 2007. Albumi nousi Yhdysvalloissa Billboard 200 -listan yhdeksännelle sijalle.


title: Finding Beauty in Negative Spaces

text: Albumin "Careless Whisper" on cover-versio George Michaelin ja Andrew Ridgeleyn Wham!-duobändin kappaleesta "Careless Whisper".


title: Denis Švidki

text: Denis Aleksandrovitš Švidki (, s. 21. marraskuuta 1980 Harkova, Ukrainan SNT, Neuvostoliitto) on venäläinen jääkiekkoilija. Hän pelaa laitahyökkääjänä. Švidki siirtyi kaudeksi 2012–2013 Saksan DEL-liigan Hannover Scorpionsiin.


title: Denis Švidki

text: Švidki pelasi ensimmäiset miesten pelinsä Lokomotiv Jaroslavlissa, Venäjän superliigassa kaudella 1996–1997. Hän siirtyi kaudeksi 1998–1999 OHL-joukkue Barrie Coltsiin ja voitti toisella kaudellaan siellä OHL:n mestaruuden 2000. Vuonna Florida Panthers varasi Švidkin NHL:ään ensimmäisellä kierroksella numerolla 12.


title: Denis Švidki

text: Vuodet 2000–2004 Švidki kuului Florida Panthersin organisaatioon, mutta hän pelasi enimmät pelinsä farmijoukkueissa. Hänen pisin kautensa Panthersissa oli ensimmäinen kausi, jolloin hän pelasi 43 ottelua. Yhteensä hän pelasi neljän kauden aikana 76 NHL-ottelua ja teki niissä tehot 11+14=25. Jäähyminuutteja kertyi 30. Kausi 2001–2002 jäi lyhyeksi loukkaantumisten takia.


title: Denis Švidki

text: Švidki palasi Venäjälle, Lokomotiv Jaroslavliin NHL:n työsulkukaudella 2004–2005 ja on sittemmin pelannut kausina 2005–2009 myös Sibir Novosibirskin, Amur Habarovskin ja SKA Pietarin joukkueissa. Švidki saapui Oulun Kärppiin lokakuussa 2009 kuukauden koesopimuksella, muttei saanut sopimusta hänen pelattua neljä ottelua tehoin 0+2=2. Hän pelasi loppukauden Venäjän toiseksi korkeimmalla sarjatasolla Vysšaja Ligassa Jugra Hanty-Mansijskin riveissä.


title: Denis Švidki

text: Marraskuussa 2010 Švidki siirtyi 1+1-vuotisella sopimuksella DEL-joukkue Krefeld Pinguineen. Krefeldissä hän pelasi kaksi kautta ja teki niiden aikana runkosarjassa ja pudotuspeleissä yhteensä 7 maalia ja 29 pistettä. Švidki solmi kesällä 2012 vuoden sopimuksen toisen DEL-seuran, Hannover Scorpionsin kanssa.


title: Denis Švidki

text: Švidki ei ole pelannut miesten arvokisoja, mutta hänellä on allaan kahdet alle 20-vuotiaiden MM-kilpailut (kultaa 1999 ja hopeaa 2000) ja yhdet alle 18-vuotiaiden EM-kilpailut (pronssia 1998).


title: Nate Adams

text: Nate Adams (oik. Nathaniel Adams; s. 29. maaliskuuta 1984) on yhdysvaltalainen freestyle motocross -kuljettaja. Hän on voittanut sarjan kolme kertaa vuosina 2004, 2009 ja 2010.


title: Nate Adams

text: Hänellä on myös monia X Games -mitaleita ja hän on edelleen ainut ajaja, joka on pystynyt voittamaan Travis Pastranan freestylessa.


title: Nate Adams

text: Adams tunnetaan yhtenä pitkäjänteisimmistä ja parhaista kuljettajista kautta aikojen. Hän on loukkaantunut monta kertaa vakavasti kaaduttuaan pyörällään. Yrittäessään ensimmäistä backflipiään Adams laskeutui mahalleen ja jäi oman pyöränsä alle, koska rotaatio ei toiminut. Adams kuitenkin kuntoutui tästäkin ja opetteli backflipin Travis Pastranan avustuksella.


title: Bafétimbi Gomis

text:
Bafétimbi "Bafé" Gomis (s. 6. elokuuta 1985 La Seyne-sur-Mer, Ranska) on ranskalainen jalkapalloilija. Hän edustaa Englannin Valioliigassa pelavaa Swansea Cityä. Hän on pelipaikaltaan hyökkääjä.
__notoc__
Vuonna 2004 Gomis nousi ensi kertaa Saint-Étiennen edustusjoukkueeseen. Ensimmäisellä kaudellaan edustusjoukkueessa hän pelasi 13 ottelua ja teki niissä 2 maalia. Seuraavalla heikosti alkaneella kaudella Gomis lainattiin loppukauden mittaisella sopimuksella Troyesiin. Onnistuneen lainapestin jälkeen, 13 ottelua ja 6 maalia, hän palasi takaisin kasvattajaseuraansa.


title: Bafétimbi Gomis

text: Kaudella 2006–2007 Gomis nosti tasoaan ja teki 30 ottelussa 10 maalia. Tahti kiihtyi seuraavalla kaudella kun hän teki 16 maalia 35 ottelussa. Tämän jälkeen hän oli muun muassa eri englantilaisseurojen tarkailussa, kuten esimerkiksi Newcastlen. Muiden joukkueiden kiinnostuksesta huolimatta Gomis päätti jäädä Saint-Étienneen.


title: Bafétimbi Gomis

text: 29. heinäkuuta 2009 Gomis siirtyi Lyoniin 13 miljoonan euron siirtosummalla ja sopimus oli pituudeltaan viisivuotinen. Hän voitti Ranskan cupin ja supercupin 2012. Hän pelasi Lyonissa viiden kauden aikana 178 Ranskan pääsarjan ottelua, joissa teki 64 maalia. Hän siirtyi ilmaisella siirrolla Swansea Cityyn kesällä 2014.


title: Bafétimbi Gomis

text: Gomis sai ensi kertaa kutsun Ranskan maajoukkueeseen 18. toukokuuta 2008. Hän onnistui ensimmäisenä Zinédine Zidanen jälkeen tekemään maajoukkuedebyytissään 2 maalia. Tämä tapahtui 27. toukokuuta 2008 ottelussa Ecuadoria vastaan. Gomis valittiin myös mukaan Ranskan joukkueeseen vuoden 2008 EM-kilpailuihin. Hän pelasi kisoissa kaksi ottelua. Kaikkiaan hän on pelannut 12 maaottelua, viimeksi kesäkuussa 2013.


title: .ge

text: .ge on Georgian Internet-maatunnus. Se otettiin käyttöön vuonna 1992. Sen rekisteröinnit avataan suoraan heti. Georgian maatunnuksiin on saatavilla myös erilaisia etuliitteitä, kuten esimerkiksi .com.ge.


title: Otar Tšiladze

text:
Otar Tšiladze (, 20. maaliskuuta 1933 – 1. lokakuuta 2009) oli georgialainen kirjailija, jolla oli merkittävä rooli georgiankielisen proosakirjallisuuden elvyttämisessä Stalinin valtakauden jälkeen. Luonteenomaista hänen romaaneilleen on sumerilaisen ja helleenisen mytologian yhdistyminen nykyajan georgialaisen intellektuellin ahdinkoon.
Tšiladze syntyi Sighnaghissa Kakhetin maakunnassa silloisen Georgian SNT:n itäosassa. Hän valmistui Tbilisin valtionyliopistosta journalistiksi vuonna 1956. Hän julkaisi ensimmäiset teoksensa, pääosin runoutta, 1950-luvulla. Samaan aikaan hän kirjoitti johtaville lehdille Tbilisissä. Tšiladzesta tuli suosittu useiden pitkien ja tunnelmallisten romaanien myötä, kuten "Gzaze erti katsi midioda" (, "mies kulki tietä pitkin", 1972–1973), "Qovelman tšemman mpovnelman" (, "kaikki jotka löytävät minut", 1976) ja "Avelumi" (, 1995). Hän toimi "Mnatobi"-kirjallisuuslehden päätoimittajana vuodesta 1997 lähtien ja julkaisi myös useita runo- ja näytelmäkokoelmia. Hänelle myönnettiin Šota Rustavelin valtionpalkinto vuonna 1983 ja Georgian valtionpalkinto vuonna 1993.


title: Otar Tšiladze

text: Tšiladze kuoli pitkään sairauteen lokakuussa 2009. Hänet haudattiin Mtatsmindan pantheoniin Tbilisissä. Hänen isoveljensä Tamaz Tšiladze on myös kirjailija.


title: .no

text:
.no on Norjan maakohtainen verkkotunnus (ccTLD). Se otettiin käyttöön vuonna 1983. Tunnusta on hallinnoinut vuodesta 1987 Uninett, joka on valtion tutkimus- ja opetusverkoista vastaava valtionyritys. 20 marraskuuta 2014 .no-maatunnuksen alle oli rekisteröitynä
647 000 tunnusta.


title: Mitchel Musso (albumi)

text: Mitchel Musso on samannimisen laulajan Mitchel Musson ensimmäinen studioalbumi, jonka julkaisi Walt Disney Records. Se ilmestyi kauppoihin 2. kesäkuuta 2009 Yhdysvalloissa. Britanniassa albumi julkaistiin 24. elokuuta.


title: Mitchel Musso (albumi)

text: Albumi ylsi Yhdysvalloissa Billboard 200 -listan sijalle 19.Levyllä vieraili useita muusikkoja pääartistin lisäksi.


title: Seppo Nuuttila

text: Seppo "Nitti" Nuuttila (s. 9. lokakuuta 1939 Tampere) on merkittävä suomalainen urheiluvalmentaja. Koulutukseltaan hän on liikuntateknikko. Nuuttila on toiminut useiden eri urheilualan liittojen valmennuspäällikkönä. Hän oli Urheiluliiton valmennuspäällikkö 1971–1975, kun Juha Väätäinen, Lasse Virén ja Pekka Vasala olivat kansainvälisen uransa huipulla. Hänet valittiin uudelleen Suomen Urheiluliiton valmennuksen ja koulutuksen johtajaksi Martti Vainion doping-käryn jälkeen 5. tammikuuta 1985. Hän on ollut myös monen eri lajin huippu-urheilijoiden henkilökohtainen valmentaja. Näihin kuuluvat Pertti Karppinen (soutu), Pauli Kiuru (triathlon), Pontus Jäntti (sulkapallo) ja Olli Rahnasto (tennis).


title: Seppo Nuuttila

text: Nuuttilaa on kutsuttu usein "legendaariseksi" valmentajaksi.


title: Swedish Match

text: Swedish Match AB on ruotsalainen tupakkayhtiö, jonka pääkonttori sijaitsee Tukholmassa. Yhtiö valmistaa nuuskaa, sikareita, purutupakkaa ja sytytintuotteita.


title: Swedish Match

text: Swedish Matchin historia alkaa vuodesta 1915, jolloin tupakkamonopoli "AB Svenska Tobaksmonopolet" perustettiin. "Svenska Tändsticks AB" perustettiin vuonna 1917. Swedish Matchin nykyinen tupakkaliiketoiminta on peräisin Svenska Tobaksmonopoletilta ja tulitikkuvalmistus Svenska Tändsticksiltä. Vuonna 1992 Ruotsin valtion ja Volvon pääosin omistama "Procordia" hankki omistukseensa Swedish Matchin liiketoiminnan, minkä jälkeen yhtiön toiminnot sulautettiin Procordian liiketoimintaan. Vuonna 1994 kaikki loputkin jäljelle jääneet alat yhdistettiin ja annettiin Swedish Matchin hoidettavaksi.


title: Swedish Match

text: Swedish Matchin suuromistajia 1990-luvulla olivat Volvo ja Ruotsin valtio. Vuonna 1993 Volvo Group omisti yhtiön osakkeista 73 prosenttia. Volvon omistus Swedish Matchista kasvoi entisestään, ja vuonna 1994 Volvo osti loputkin yhtiön osakkeista kasvattaen omistuksensa sataan prosenttiin. Vuonna 1996 Volvossa päätettiin Swedish Matchin listaamisesta Tukholman pörssiin.


title: Swedish Match

text: Yhtiössä toteutettiin mittava organisaatiouudistus vuoden 1997 alussa. Kaikki erillään olleet toiminnot sulautettiin Swedish Match -nimen alle. Vuoden 1997 aikana Swedish Match osti tupakkayhtiö R. J. Reynoldsin liiketoiminnan Suomessa.


title: Swedish Match

text: Skandinavian nuuskamarkkinoilla Swedish Match on markkinajohtaja, minkä lisäksi sillä on vahva asema myös Yhdysvaltain markkinoilla. Nuuskassa yhtiön päämarkkinat ovat Ruotsissa ja Norjassa, missä sen päätuotemerkkejä ovat muun muassa General, Göteborgs Rapé, Kronan (Ruotsissa) sekä G.3 ja Nick and Johnny (Norjassa).


title: Swedish Match

text: Swedish Match pitää toista sijaa massamarkkinoille tarkoitetuissa sikareissa Yhdysvalloissa ja on suurin purutupakan valmistaja. Yhtiö tuottaa sikareita Dominikaanisessa tasavallassa ja Alabamassa. Purutupakkaa se valmistaa puolestaan Kentuckyssa ja Tanskassa. Sytyttimissä ja tulitikuissa Swedish Match on maailman johtava valmistaja ja jakelija. Tulikikut yhtiö valmistaa Ruotsissa ja Brasiliassa. Sytyttimien valmistuspaikat sijaitsevat Filippiineillä, Alankomaissa ja Brasiliassa.


title: Kulutussota

text: Kulutussota on sodankäynnin muoto, jossa pyritään aiheuttamaan viholliselle niin suuria materiaali- ja henkilötappioita, että se ei lopulta pysty enää jatkamaan taistelua tehokkaasti. Käytännössä kulutussodassa myös omat tappiot ovat nousseet erittäin suuriksi.


title: Rugby-7

text: Rugby-7 on rugby-pelin muoto, jossa kummallakin joukkueella on kentällä kerralla seitsemän pelaajaa tavanomaisen 13 tai 15 pelaajan sijaan. Lajia pelataan sekä rugby unioniin että rugby leagueen pohjautuvilla säännöillä. Näistä vanhempi ja suositumpi, rugby unioniin pohjautuva peli on olympialaji Rio de Janeiron kesäolympialaisista 2016 alkaen. Kansainvälinen olympiakomitea päätti asiasta Kööpenhaminassa 9. lokakuuta 2009.


title: Rugby-7

text: Rugby-7:n juuret ovat Skotlannin Melrosessa, jossa on jo vuodesta 1883 alkaen järjestetty vuosittain Melrose Sevens -turnaus. Lajin merkittävimpiä maajoukkueturnauksia ovat Rugby World Cup Sevens ja IRB Sevens World Series. Laji kuuluu myös muun muassa Kansainyhteisön kisojen ohjelmaan.


title: Rugby-7

text: Seitsenmiehistä rugbya pelataan pääasiassa samoilla säännöillä ja samankokoisella kentällä kuin rugby unionia. Peliaika on kuitenkin 2 × 7 minuuttia rugby unionin 80 minuutin sijaan. Turnauksen loppuottelun peliaika on joissain tapauksissa 20 minuuttia.


title: Rugby-7

text: Lajin maailmanmestaruuskilpailut, Rugby World Cup Sevens, on järjestetty neljän vuoden välein vuodesta 1993 lähtien. Fidži on voittanut mestaruuden 1997 ja 2005, Uusi-Seelanti 2001 ja 2013, Englanti 1993 ja Wales 2009. Australia on hävinnyt loppuottelun kaksi kertaa. Muut mitaleille yltäneet maat ovat olleet Irlanti, Etelä-Afrikka, Samoa, Argentiina ja Kenia.


title: Rugby-7

text: Naisten MM-kilpailut järjestettiin ensimmäisen kerran 2009, jolloin mestaruuden voitti Australia. Vuonna 2013 mestaruuden voitti Uusi-Seelanti. Muut mitaleille yltäneet maat ovat olleet Yhdysvallat, Etelä-Afrikka. Kanada ja Espanja.


title: Chattanooga

text: Chattanooga on kaupunki Yhdysvalloissa, Tennesseen osavaltiossa. Vuonna 2008 siellä oli 170 880 asukasta, mikä teki siitä osavaltion neljänneksi suurimman kaupungin. Se sijaitsee Tennesseen kaakkoisosassa lähellä Georgian rajaa.


title: Chattanooga

text: Neljä valtatietä kulkee Chattanoogan kautta. Kaupungin keskustassa voi liikkua sähköllä kulkevilla pienoisbusseilla.


title: Heikki Rantanen

text: Heikki Rantanen (s. 18. tammikuuta 1960 Jämsä) on suomalainen näyttelijä. Rantanen on työskennellyt muun muassa Oulun ja Lappeenrannan kaupunginteattereissa ja tehnyt lukuisia vierailuja eri teattereihin. Hänet tunnetaan muun muassa elokuvista "Joki" (2001), "Umur" (2002), "Raid" (2003), "Nousukausi" (2003) ja "Täällä Pohjantähden alla" (2009). Hän on näytellyt myös televisiosarjoissa kuten "Tahdon asia", "Jumalan kaikki oikut", "Tie Eedeniin ja "Tellus".


title: Hey

text: Hey on Mitchel Musson toinen single nimikkoalbumilta. Se esitettiin ensi kerran Radio Disneyllä 15. toukokuuta 2009. Samana päivänä Disney Channel esitti kappaleen musiikkivideon.


title: Hey

text: Hey on cover alkuperäisestä Ryan Gillmoren esittämästä kappaleesta.


title: Amargasaurus

text: Amargasaurus oli dinosaurussuku, joka eli noin 130–125 miljoonaa vuotta sitten varhaisliitukaudella. "Amargasauruksen" kaulan selkämystä myötäili kaksi riviä luupiikkejä, ja sieraimet sijaitsivat päälaella. Kokonsa ja pelottavan harjansa turvin tämä isokokoinen dinosaurus pystyi torjumaan monien liitukauden vaarallisten petojen hyökkäykset.


title: Amargasaurus

text: "Amargasaurus" oli pieni sauropodi, jonka pituus oli 9-10 metriä, sen paino oli noin 7,2 tonnia. Sillä oli tyypilline sauropod-keho. Sillä oli pitkä häntä ja kaula, pieni pää ja tynnyrimäinen runko, jota tukevat neljä vahvaa jalkaa. "Amargasauruksen" kaula oli lyhyempi kuin useimmilla muilla saurupodeilla.


title: Amargasaurus

text: "Amargasauruksen" kaulan piikkien merkitystä ei tiedetä. Eräät tutkijat uskovat niiden olleen puolustautumista varten. Toiset taas uskovat, että niiden väliin oli pingottunut ihopoimu, jossa risteili verisuonia.


title: John James Rickard Macleod

text: John James Rickard Macleod (6. syyskuuta 1876 – 16. maaliskuuta 1935) oli skotlantilainen fysiologi. Hän sai lääketieteen Nobelin palkinnon yhdessä Frederick Bantingin kanssa vuonna 1923 insuliiniin liittyvistä tutkimuksistaan.